text:
Gutotezwa aba mu muryango bimurutira kuba inzererezi
Umwe mu bana bahoze ari inzererezi, araburira abandi ko kuba mu muhanda biteza ibyago birenze gutoterezwa mu miryango.
Uyu twahisemo kwita Ishimwe ku bwumutekano we, yemera kurera imbwa ya nyirurugo abamo, harimo no kuyuhagira, aho kugira ngo asubire kuba inzererezi no kurya ibisigazwa byo muri resitora.
Ishimwe w’imyaka 16 akaba yiga mu mwaka wa kabiri w’amashuri abanza, avuga ko abana bajya kuba inzererezi bitewe n’ubukene mu miryango ndetse n’imyitwarire mibi y’ababyeyi irimo uburaya, gutongana no kurwana.
Avuga ko we yabaye inzererezi nyuma y’urupfu rwa se muri 2005, aho nyina wari ukodesheje ku Muhima ngo yaje kujya gucuruza ibigori bitetse mu mujyi wa Kigali, akahafatirwa agafungwa.
Nyuma yo kurekurwa, nyina wa Ishimwe nk’umwe mu bagore bakora ubucuruzi butemewe bwo ku muhanda, ngo yagarukanye ubukene bukabije bwatumye atita ku bana uko bikwiriye.
Ishimwe avuga ko yamaze imyaka irindwi yiga mu mwaka wa mbere w’amashuri abanza adatsindira kwimukira mu wa kabiri, bitewe n’ibi bibazo by’ubuzima busharira, ahitamo kujya kuba inzererezi.
Uyu mwana yaje gufatwa ajyanwa mu Kigo ngororamuco, nyuma akurwayo n’umuryango witwa Uyisenga ni Imanzi, ariko ntiyongera kubana na nyina, ahubwo ahitamo kurererwa mu rundi rugo rw’umuturanyi.
Agira ati "Muri urwo rugo ndakoropa, ndamesa, ndetse nkarera n’imbwa y’uwo muntu untunze. Bigaragara ko ari uburetwa, ariko ntabwo nasubira mu muhanda."
Akomeza agira ati “Nta mwana wakwemera kuba muri urwo rugo, ariko sinasubira mu muhanda cyangwa muri restora gushaka ibyo abantu basigaje kuko bidutera indwara."
Ishimwe avuga ko kwihangana no kwemera gukora imirimo ivunanye ari umwana, yabitorejwe mu muryango w’aba Scout yashyizwemo n’abagira neza bo muri Uyisenga ni Imanzi.
Umunyamabanga Nshingwabikorwa w’umuryango Uyisenga ni Imanzi, Chaste Uwihoreye aratabariza abana bagera ku bihumbi bibiri kuri ubu baba mu muhanda hirya no hino mu gihugu.
Agira ati "Iyi mibare ndetse niy’abana bafite ubugwingire iri ku rwego ruhanitse. Ibi bibazo birasaba abahanga babyigiye bo kuvura umuntu uburozi aba yarariye, ubupfubyi yanyuzemo n’ibindi.
Uwihoreye asaba ubufatanye bw’inzego zitandukanye, kugira ngo abana barimo kurerwa nabi batazahindura inzererezi abazabakomokaho.
Ibitekerezo ( 3 )
UYISENGA NI IMANZI yadusangije gahunda nziza ishingiye ku muryango kandi igashyigikira ubufatanye bw’inzego zinyuranye, turabifuriza gukomereza aho mu rugendo rwo gukura abana mu muhanda no kubasubiza mu buzima busanzwe, bitaye ku bibafasha mu mikurire n’imitekerereze
ukurikije aho urwanda ruvuye mu myaka
24 ishije ntihakabaye abana 2000 bari mu muhanda nyamara hari inzego zibishinzwe zihagarariwe na MIGEPROF ndetse nabanyarwanda muri rusange abantu bagize umutima wa kimuntu ntibikunde iki kibazo cyacyemuka
Imiryango irera abana itabyaye nk’ababo ibishimirwe, abatabitaho nabo bagerageze kubikosora. Umwana wese akurire muryango yitaweho kandi akunzwe


c: text/html

text:
Nyarubaka: Aho kurobera ifi abaturage, umushinga GCS wabigishije kuyirobera
Abakorana n’umushinga GCS (Global Civic Sharing) w’Abanyakoreya ukorera mu Murenge wa Nyarubaka muri Kamonyi, bahamya ko amahugurwa bahawe n’uyu mushinga yatumye bajijuka ndetse bakaniteza imbere.
Babitangaje kuri uyu wa 30 Nyakanga 2018, ubwo bari bateranye bari kumwe n’abakozi b’uyu mushinga uterwa inkunga na KOICA, bagamije kureba ibyo bagezeho mu mwaka barimo gusoza, ndetse banahige ibyo bazakora mu mwaka ukurikiyeho.
Uyu mushinga ufasha abaturage kwivana mu bukene, ukorana n’amatsinda 40 agizwe n’abantu 35 buri tsinda, aho ahanini bashyira hamwe amafaranga buri cyumweru mu rwego rwo kwizigamira, buri muntu agatanga nibura 200Frw mu cyumweru, ubishoboye akaba ageza ku 1000Frw.
Uyu mushinga icyo wabafashije mu myaka itatu umaze, wabahuguye ku kwizigamira ku buryo ubu babigize umuco, gucunga umutungo no ku buhinzi bwa kijyambere ndetse ukanabafasha kubona inguzanyo bitabagoye.
Mukagatare Veneranda umaranye imyaka itatu n’uyu mushinga, ahamya ko aho umugejeje hashimishije.
Ati “Ntarahura na GCS nari umukene ntinya kujya aho abandi bari. Nyuma yo guhugurwa, uyu mushinga wampaye inka y’ibihumbi 350Frw mu buryo bw’inguzanyo, irankundira irabyara ikajya ikamwa litiro 10 ku munsi, ngurisha amata ndikenura kandi narangije no kwishyura mfata n’indi nguzanyo”.
Arongera ati “Ubu namenye ubwenge, mbere agafaranga nabonaga nahitaga nkarya, igiceri cya 50 singihe agaciro none byarahindutse, nizigamira nibura 1000 buri cyumweru. Ndateganya ko umwaka utaha azaba yagwiriye ngatunganya neza inzu yanjye nkayisiga irangi nkaba heza”.
Nzavugankize François na we ati “Nagiye nizigamira make make mperaho nsaba inguzanyo yo gushyira umuriro w’imirasire y’izuba iwanjye kuko nta mashanyarazi yahabaga. Byantwaye ibihumbi 750Frw ariko nkaba nsigaje kwishyura ibihumbi 300Frw gusa, ndashimira GCS”.
Ubwo buryo bwo kwizigamira ngo bwatumye buri muturage yigurira ihene cyangwa ingurube, kandi abari muri ayo matsinda bose n’imiryango yabo bishyura mituweri 100% buri mwaka.
Umuhuzabikorwa w’uyo mushinga, Nayigiziki Shyaka Richard, avuga ko icyo bagamije ari ugufasha abaturage kumenya kwirobera ifi.
Ati “Intego yacu ni ugufasha abaturage kwiteza imbere atari bya bindi byo kubarobera ifi ahubwo tukabigisha kuyirobera, tubongerera ubumenyi buzabafasha ku buryo n’umushinga urangiye batahungabana. Ibyo bigaragazwa n’uko bamenye kwishyira hamwe, kwihangira imirimo no kwizigamira”.
Umuyobozi wa GCS, Seunghoon Woo, ahamya ko uyu mushinga uzarangira muri 2020 ariko ko abagenerwabikorwa bawo hari aho bazaba bigejeje, ngo ni na bwo bazasuzuma bakareba niba uyo mushinga wakwimurirwa mu wundi murenge.
Umushinga GCS (Global Civic Sharing) watangiye gukorera mu Rwanda muri 2009, ukaba ukorera muri uyu murenge wa Nyarubaka wo muri Kamonyi honyine.
Abaturage bizigamira mu matsinda bakanagurizanya, noneho umwaka warangira bakagabana ari ibyo bita kurasa ku ntego, uyu mwaka bakaba baragabanye miliyoni 35Frw.

robotstxt: allowed

filter: keep


text:
Nyamasheke: Abari bazinutswe guhinga icyayi ubu basigaye babura n’aho bagihinga
Nyuma yo kwirara mu mirima y’icyayi bakakirandura kubera umujinya w’imicungire idahwitse y’amakoperative yabo, abahinzi b’icyayi bo mu Karere ka Nyamasheke, baravuga ko ubuso bwo kugihingaho butangiye kuba buke nyuma y’aho ibibazo bikemukiye bakongera kugihinga.
Icyari cyateye umujinya abo bahinzi, ngo ni ukuntu abayobozi b’amakoperative babarizwamo babayoboraga nabi ndetse bakanyereza imitungo yabo harimo n’amafaranga yavaga mu cyayi cyabo .
Nambajimana Simeon, umwe muri abo bahinzi ati ” Abatuyoboraga bahugiraga mu kwirira inyungu zacu bikaduca intege, bikanatudindiza cyane mu kazi.”
Nyuma y’ibibazo byinshi byavugwaga mu buhinzi bw’icyayi, nddetse abenshi bakaba bari barateye ishyamba aho bagikuye, kuri ubu ubuhamya buhari ni uko byakemutse nyuma y’uko ubuyobozi bw’amakoperative yabo buhindutse.
Ngerageza Batega agira ati” Nari nararetse guhinga icyayi, aho nagiteraga mpatera ishyamba, ariko ubu nongeye kurandura ishyamba ntera icyayi ubu basigaye bampa ku dufaranga nanjye ndi kwiteza imbere.”
Karamaga Francois umuyobozi w’impuzamahuriro y’abahinzi b’icyayi mu Rwanda , avuga ko uruhare bagize mu guca akarengane abahinzi b’icyayi bahuraga nako ngo rwatumye abahinzi b’icyayi bongera kwigirira icyizere, bongera kuyoboka icyo gihingwa .
Ati” Ubungubu twashyizeho uburyo umuhinzi wese agomba kumenya amafaranga agomba guhembwa buri kwezi, ayo akatwa y’ ifumbire n’ayo twayumvikanyeho. Mbega ubu bisigaye bigenda neza byose twarabihinduye abahinzi barabyishimiye.”
Kugeza ubu mu Rwanda hari abahinzi b’icyayi babarirwa mu bihumbi 43. Muri bo, abagera ku bihumbi 11 bakaba ari abo mu turere twa Rusizi na Nyamasheke.
Igihingwa ngengabukungu cy’icyayi ni kimwe mu byinjiza amafaranga menshi mu gihugu.
Mu mezi umunani ashize icyayi cyinjije miliyoni 67 z’Amadolari, intego ni uko ayo madolari agomba kwiyongera cyane, kuko bateganya gukomeza kuzamura umusaruro w’icyayi haba mu bwiza no mu bwinshi.


text:
Ntibatekereza ko nibuka gukiranirwa kwabo Dufitumukiza Liliane
“Igihe nashakaga gukiza Isirayeli, gukiranirwa kwa Efurayimu kwahereyeko kurahishurwa, n’ubugome bw’i Samariya na bwo, kuko bakora iby’ibinyoma, umujura yinjira mu cyuho, kandi igitero cy’abambuzi kikamburira ku gasozi.
Kandi mu mitima yabo ntibatekereza ko nibuka gukiranirwa kwabo kose. Noneho imigirire yabo mibi irabagose kandi iri no mu maso yanjye. (Hoseya 7:1-2)
Nshuti bavandimwe iri jambo rirakomeye cyane Efurayimu yakoze ibyangwa n’Uwiteka kuburyo igihe Imana yashatse gukiza Israel ikibuka ibyaha bya Efurayimu.
Ikintu gikomeye n’uko batibukagako ibyo bakora bibi Imana ihora ibyibuka kandi ko imigirire yabo mibi yose ibagose kandi iri mu maso y Imana .
Imana yacu ntacyo ihishwa rwose byose irabireba kandi igiteye ubwoba ihora ibyibuka .Yesu adutabare.
Abantu benshi bakora ibyaha nkana baziko Imana itabibona no ku byihana ntibabikore ariko twibukiranyeko hari igihe izakenera gukiza Israel ibyaha bya Efurayemu bikayitanga imbere.
Imana ntiyibagirwa rwose ko twakoze icyaha kuko irababara cyane igahora ibyibuka . Ikidukwiriye nu kwihana tukava mu byaha amaraso ya Yesu akatweza akatuvanaho umugayo wose twaba dufite naho ubundi mu maso y Imana ibona bihora bitugose. Uzi kugotwa n ibyaha bigatangira Imana ije kudutabara. Biragatsindwa rwose!
Imana yakunze Dawidi si uko atakoze ibyaha ahubwo ni uko yagiraga umutima wihana Imana yamubona ikabona nta byaha bimugose. Natwe twige kwihana neza Imana nitubona ntibone tugoswe n imigirire mibi.
Abantu benshi batekerezako Imana ibareba iyo bari mu bigeragezo mu bibazo mu butayu ariko niyo twaguye mu byaha naho irabireba kandi bikatugiraho ingaruka zikomeye iyo tudasabye Imana imbabazi bikayitangira ikabura aho inyura ngo itabare.
Imana idushoboze kwihana neza rwose kandi duhore dutekerezako Imana itureba kandi imigirire mibi yacu ko nayo iri mu maso yayo.
Dufitumukiza Liliane


text:
MINISITIRI BUSINGYE JOHNSTON NI WE WASHOJE IMURIKABIKORWA
Kuva kuwa 22 kugeza kuwa 24 Kamena 2018 mu mu busitani bw’Akarere ka Gicumbi buherereye mu mujyi wa Byumba habereye imurikabikorwa n’imurikagurisha ry’Abafatanyabikorwa mu Iterambere b’Akarere ka Gicumbi (JADF) rikaba ryashojwe...[Soma ibikurikira]
GICUMBI: KONGERERA UBUSHOBOZI INZEGO Z’IBANZE MU GUKEMURA IBIBAZO BY’ABATURAGE
Kuri uyu wa mbere tariki ya 28 Gicurasi, 2018 mu cyumba cy’inama cya FIAT, habereye inama nyunguranabitekerezo ku “butabera bwegerejwe abaturage mu Karere” hagamijwe gufatira hamwe ingamba zo kongerera ubushobozi ubutabera...[Soma ibikurikira]
UMUGANDA USOZA UKWEZI KWA MATA BYUMBA 2018
Nk’uko bisanzwe buri wa gatandatu w’icyumweru cya nyuma cya buri kwezi, mu turere twose tugize igihugu cyacu, haba ibikorwa by’umuganda rusange byitabirwa na buri munyarwanda wese wujuje imyaka yo kwitabira umuganda. Ni muri urwo...[Soma ibikurikira]


text:
Muri aya majonjora abari bagize akanama nkemurampaka ni; Pastor Aimable Nsabayesu, Murenzi Janvier na Might Popo nk’ibisanzwe. Aya marushanwa yitabiriwe cyane cyane n’urubyiruko rurangije icyiciro rusange cy’amashuri yisumbuye bagaragazaga impano mu kuririmba, gucuranga n’ibindi bifite aho bihuriye n’umuziki. Icyakora nanone bitunguranye i Rusizi hagaragaye n’abagabo bashaka kwiga umuziki mu ishuri rya Nyundo ndetse baranarushanwa.
I Rusizi bahageze bwa gatatu nyuma ya Musanze na Rubavu cyane ko abari ubuyobozi bw’iri shuri buri kuzenguruka igihugu bashakisha urubyiruko ruziga mu ishuri rya muzika, kuri uyu wa Gatandatu bakaza gukomereza i Huye n’ i Kigali kimwe n'ahandi hose mu gihugu bazakomereza.
Might Popo umuyobozi w'iri shuri yabanje kubaha amabwirizaAbari bagize akanama nkemurampakaMu bahatana hagaragayemo n'abakuzeAbahatana bari babukereye
AMAFOTO: IHORINDEBA Lewis -Inyarwanda.com


text:
Mu gihe habura iminsi ibarirwa ku ntoki ngo umunsi mukuru wizihiwa n’abakristu bose ku isi ugere ariwo Noheri,itorero Angilikani mu karere ka Gatsibo mu murenge wa Muhura ,riri gutegura igitaramo cyo kwibukiranya uko Yesu yacunguye isi.
Mu gusoza umwaka no gutangira umushya, ari byo bihe bita ibya Noheri n’ubunani, usanga hirya no hino abantu bafata ibi bihe nk’ibidasanzwe, aho bategura uburyo bwo kwishima bishimana n’inshuti n’abavandimwe, basubiza amaso inyuma bashima Imana mu bitaramo bitandukanye.
Nk’uko Ndayisaba Richard, umwe mu bategura iki gitaramo yabitubwiye, yavuze ko iki giterane bagiteguye mu rwego rwo kwibukiranya icyazanye Yesu mu isi.
Yagize ati’’Iki giterane gifite intego dusanga muri Yohana 8:36, handitse ngo’’Ni uko umwana niyababatura muzaba mubatuwe by’ukuri’’. Twahisemo kugitegura mu bihe bya Noheli, kugirango twibukiranye, Yesu uwo ari we ndetse n’icyamuzanye mu isi, ko ari igitambo cyacungura ibyaha bya muntu kandi ko iyo ataza nta gitambo cy’ibyaha byacu cyari kuboneka bityo dufite ubutsinzi bw’icyaha binyuze muri Kristo Yesu’’.
’’Indi ntego tuzagenderaho ni iri muri Tito 2:11-14, hagira hati’’Kuko Ubuntu bw’Imana buzanira abantu bose agakiza bwabonetse, butwigisha kureka kutubaha Imana n’irari ry’ibyisi.’’
Ngo mu kuza kwa Kristo kwazaniye abamwemera bose gukira urubanza rw’iteka.
Mu gushaka kumenya icyo abantu bazaba biteze kuri uyu munsi, Richard yatubwiye ko hari abayobozi b’itorero, abavugabutumwa batandukanye n’abahanzi.
Yagize ati’’ Iki giterane kugirango kibashe kuba, byagizwemo uruhare n’itorero Angilikani Dioseze ya Byumba, paruwasi ya Muhura, rero abayobozi bacu bazaba bahari, nka Venerable Archdeacon Canon Ndayisaba Cesar, wa Paruwasi ya Muhura, Rev. Pastor Balaka Mutesa Theogene uzaturuka muri Restoration Gicumbi-Byumba, abavuga butumwa nka Honore, Serge, Gisabo Eric n’abandi.’’
Yakomeje agira ati’’ Hazaba hari abahanzi ku giti cyabo nka Job Batatu, Igorora I. Dieudonne, Ndayisaba, Kwizera Jephthah n’abandi.’’
Uretse indirimbo z’abahanzi ku giti cyabo, ngo muri iki giterane hazaba harimo indirimbo z’amakorari atandukanye n’amatsinda aramya nka Chorale Ijwi ry’Ibyiringiro, Salem, Mass choir y’abanyeshuri, n’abandi.
Muri iki gitaramo kizabera I Muhura, taliki 24 Ukuboza 2017, hazaba ho ivugabutumwa mu ndirimbo, ku bwiriza, gusengera abarwayi ndetse no kwerekana filime y’ivuka rya Yesu kizaba guhera saa munani z’umugoroba kugeza saa kumi n’ebyiri.


text:
Dore akamaro k’igikakarubamba ku buzima bwawe
Igikakarubamba ni kimwe mu bihingwa biboneka henshi ku isi ndetse cyakunze gukoreshwa cyane mu myaka ya cyera bagikoresha nk’umuti uvura indwara zitandukanye gusa ikibabaje nuko benshi batari bazi ubwiza bwacyo
Ni muri urwo rwego rero twifuje kubagezaho bimwe mu bintu by’ingenzi igikakarubamba gifitiye umubiri w’umuntu
Umutobe w’igikakarubamba ni ingirakamaro cyane mu mubiri w’umuntu kuko wibitseho vitamine zitandukanye zirimo A, B, C, E, Acide folique, Calcium nkeya, Cuivre, chrome, sodium, sélénium, magnésium, potassium, manganèse, ndetse na zinc.
Uretse ibyo kandi abahanga mu by’ubuzima bavuga ko igikakarubamba ari isoko nziza ya vitamin B12
Iki gihingwa kandi gifite amazi ahagije muri cyo ari nabyo birinda uwanyoye umutobe wacyo bigafasha impyiko ndetse n’umwijima kugubwa neza bityo umuntu akihagarika bitagoranye
Niba wifuza kugira ubuzima bugira umuze rero ugafasha umubiri wawe guhorana amazi ahagije ndetse ukagira na za ntungamubiri twavuze haruguru, koresha igikakarubamba buri munsi
Ese ni iki wakoresha ngo ukore umutobe w’igikakarubamba?
Mu gukora umutobe mwiza w’igikakarubamba ufata:
Ikibabi kimwe cy’igikakarubamba
Ikirahuri kimwe cy’amazi ndetse n’
Ikiyiko kimwe cy’ubuki ubundi ukabivanga ubundi ukajya ubinywa buri munsi
Uretse ibyo kandi igikakarubamba cyifitemo ubushobozi bwo gukuza umusatsi ku bagira umusatsi udakura neza
Ku bifuza kugira uruhu rwiza kandi runoze na bo bashobora kwifashisha igikakarubamba nkuko ubushakashatsi bwakorewe mu gihugu cy’ubudage mu mwaka wa 2008 bwabigaragaje aho umuntu ashobora gufata ml 100 z’umutobe w’igikakarubamba ukavanga n’utuyiko 3 tw’amazi ubundi ukisiga ku ruhu rwawe aho wifuza ko hagira umubiri mwiza
Ikindi nuko igikakarubamba ari cyiza cyane ku bantu bafite ikibazo cyo kunanirwa kwituma ndetse kigabanya isukari mu mubiri
Niba wajyaga ukibona ntukiteho cyangwa se ukanga kugikoresha kubera ubukana bwacyo, menya neza ko ari isooko nziza ya vitamin zifitiye umubiri akamaro
Src: healthline.com


text:
Dusangire ijambo: « Nicyo gituma tudacogora… »
DUSANGIRIJAMBO
“Nicyo gituma tudacogora….”(2Korenti 4,16)
Tugeze ku cyumweru cya 10 Gisanzwe, Umwaka B.
I. AMASOMO YA LITURUJIYA
Isomo rya mbere : Intangiriro 3, 9-15
Muntu yamaze gusuzugura Imana, maze Uhoraho Imana aramuhamagara aramubaza ati «Uri hehe?» Undi arasubiza ati «Numvise ijwi ryawe mu busitani, ngira ubwoba kuko nambaye ubusa ndihisha.» Uhoraho Imana ati «Ni nde waguhishuriye ko wambaye ubusa? Aho ntiwariye ku giti nari nakubujije kuryaho?» Muntu arasubiza ati «Umugore wanshyize iruhande ni we wampaye kuri cya giti ndarya.» Uhoraho Imana abwira umugore ati «Wakoze ibiki?» Umugore arasubiza ati «lnzoka yampenze ubwenge ndarya.» Uhoraho Imana abwira inzoka ati «Kuko wakoze ibyo, ubaye ruvumwa mu nyamaswa zose z’agasozi, uzakurura inda hasi maze urye umukungugu iminsi yose y’ukubaho kwawe. Nshyize inzigo hagati yawe n’umugore, hagati y’urubyaro rwawe n’urubyaro rwe; ruzakujanjagura umutwe. Nawe urukomeretse ku gatsinsino.»
Isomo rya 2: Abanyakorenti 4,13-5,1
Ivanjiri: Mariko 3, 20-25
II. UBUTUMWA muri make:
Mu isomo ryambere, Uhoraho Imana yaremye Adamu na Eva abashyira mu busitani bwa Edeni . Kugira ngo bazabeho banezerewe Imana yabahaye uburenganzira bwo gutungwa n’ibiti byose byera imbuto,ariko bakirinda kurya igiti kimwe gusa, igiti cy’ubumenyi bw’ikiza n’ikibi. Inzoka yaraje ishuka Eva, imwumvisha ko Imana yababeshye, ko bazapfa nibarya imbuto z’igiti cy’ubumenyi bw’ikiza n’ikibi; ko ntakindi Imana igamije uretse kubabangamira ngo nabo batazaba Imana , bakazareshya nayo. Eva yumviye inzoka arya imbuto za cya giti cyabujijwe , azihaho n’umugabo we ararya. Amaso yabo koko yarahumutse babona ko bari bambaye ubusa, bagira isoni, batangira kwihishahisha.
Mu Ivanjiri , Yezu arakoresha ububasha bwa Roho w’Imana agakiza abarwayi. Nyamara abayobozi b’idini bafunze umutwe ku buryo badashaka kubona ko Yezu akiza akoresheje ububasha bw’Imana. Abaturage basanzwe bo babonye ibitangaza baremera, niyo mpamvu baje bamusanga ari benshi. Nka ya nzoka yashutse Eva imwereka ko Imana itamwifuriza icyiza, Abafarizayi n’Abanditsi barashuka rubanda ngo nirureke gukurikira Yezu kuko ari “Umutamutwe”, “Dayimoni”…muri make baravuga ko Yezu ari umwanzi ynw’umukiro wa rubanda! Yezu arabashinja icyaha kitababarirwa cyo gutuka “Roho Mutagatifu, kuko banangiye imitima yabo bakaba badashaka kwemera ububasha bukiza bw Imana.
Mu isomo rya kabiri, Paul Mutagatifu aratwibutsa igitera abavugabutumwa ubutwari bwo guhangana n’ibigeragezo: “Nicyo gituma tudacogora….”. We abona ko ubasha bwazuye Kristu mu bapfuye ntaho bwagiye , natwe buzaturinda ubushanguke bw’imva! Pahulo Mutagatifu yahuye n’ibicantege byinshi byamubangamiraga mu murimo we wo kogeza inkuru nziza. Nyamara ntiyacogoye, yiringiye izuka mu bapfuye akomeza ubutumwa kugera ku ndunduro.
III. HIRYA Y’IBIGARAGARA: Intambara y’ikibi n’icyiza.
Mu Isomo rya mbere turahishurirwa aho ikibi gituruka: Adamu ati : ni umugore wampaye wanzaniye imbuto ndazirya. Eva ati ni inzoka yanshutse ndarya!
Inyurabwenge NO 1 : Ikibi ntikiri muri kamere muntu. Gituruka hanze, ku bishuko byo hanze. Mu bihe binyuranye Abahanuzi bafashije rubanda kwirinda kuyobywa n’ibigirwamana byo mu mahanga byabateshaga inzira yo kuyoboka no kwiringira Imana y ukuri. Ntabwo ikibi gituye mu mutima wa muntu gituruka hanze. Umuntu avuka ari muzima isi niyo imuhindura umutima.
Inyurabwenge No 2: Imana yavumye inzoka. Ni ukuvuga ko Imana idakunda igihungabanya umuntu. Ikibi ntigituruka ku Mana.
Inyurabwenge no 3: Imana iratangaza ko hazabaho intambara ihoraho hagati y’inzoka n’umugore, hagati y’ikibi n’icyiza. Kandi ko amaherezo ikibi kizatsindwa.
Igiti cy’ubumenyi bw’ikiza n’ikibi kirashushanya ububasha bwo kugenzura igitera umuntu guhirwa cyangwa kurimbuka. Imana niyo ifite ubwo bubasha . Niyo yonyine yereka umuntu inzira y’umukiro. Icyo umuntu akeneye ni ugutungwa n’icyo Imana itubwirije gukora, tukagikorana ukwizera, nta gukeka Imana amababa.Iyo umuntu ashatse kwigira Imana ku ngufu ze bwite ararimbuka.
IV. UBUTUMWA KU BANYARWANDA BO MURI IKI GIHE.
Uwakwitegereza ukuntu ikibi( ikinyoma, ubujura, ubwicanyi, irondakoko…) cyahawe intebe mu Rwanda rwa Kagame, yakwibwira ati Shitani yaratsinze nta garuriro!
Oya siko biri , dufite ISEZERANI: Ukuri kuzatsinda ikinyoma!
Abarwanya ingoma ngome rero ntimugacogore mu ntambara yo kurwanya ubutegetsi bubi bw’Agatsiko k’indobanure z’abatutsi baturutse Uganda, bwubakiye ku kinyoma, iterabwoba n’ukwikubira ibyiza byose by’igihugu. Amaherezo ikibi kiratsindwa. Abo bagizibanabi nabo bagiye gutsindwa izuba riva.
Mbifurije mwese icyumeru cyiza,
Uwanyu Padiri Thomas Nahimana.


text:
Mu gihe abaturage bamaraga igihe bashaka ibyangombwa bya burundu ariko ntibabibone vuba, Umubitsi w’impapuro mpamo z’ubutaka mu Ntara y’Uburengerazuba, Tuyisenge Jean Claude, yatangaje ko bitazongera kurenga icyumweru uwagisabye atakibonye.
Icyo cyizere yagitangiye mu Karere ka Rusizi ubwo hatangizwagayo icyumweru cy’ubutaka, hatangwa ibyangombwa, hakanakirwa ibibazo.
Yabwiye abaturage ko bitarenze icyumweru abantu bazajya babona ibyangombwa byabo kuko bagiye kujya bakoresha ikoranabuhanga.
Yagize ati "Mu minsi iza ubu umuntu azajya atanga ibisabwa ku murenge bihite bigera ku biro by’impapuro mpamo z’ubutaka.”
Yakomeje avuga ko bagifite imbogamizi z’ikoranabuhanga mu mirenge imwe ariko bitarenze icyumweru kimwe umuturage akajya ku murenge azajya ahita akibona bidaciye mu Karere.
Nyirahabimana Françoise, umuturage wahawe icyangombwa cye nyuma y’umwaka wose akirukaho, yashimye ko noneho yatanze ibyangombwa agahita akibona.
Yagize ati "Mu byukuri ibi byangombwa byaratugoye ariko turashima ko tubibonye kandi tutabikekaga kandi iyo umuntu abonye icyangombwa cy’ubutaka ashobora kubukoresha yikemurira ibibazo."
Ibikorwa biri gukorwa birimo gutanga ibyangombwa by’ubutaka bya burundu, guhinduranya ku baguze amasambu ndetse no gukosora ahantu hari ibyo batahateganyije.
Umunyamabanga w’impapuro mpamo z’ubutaka mu Ntara y’Uburengerazuba, Tuyisenge Jean Claude


text:
Bilindabagabo akaba yitegura kujya mu za bukuru aho azasimburwa na Gahima Manasseh.
Bilindabagabo yaganiriye na IGIHE atubwira bimwe mu byo ateganya gukora mu kiruhuko cy’izabukuru n’andi mateka menshi yerekeye ubuzima bwe.
IGIHE: Musenyeri Bilindabagabo ni muntu ki?
Bilindabagabo: Nitwa Bilindabagabo Alexis. Navutse mu 1955 mvukira ahitwa i Nyage mu Karere ka Gisagara mu Ntara y’Amajyepfo. Bitewe n’amateka y’igihugu cyacu amashuri yisumbuye nayize i Gitwe, niho honyine mu Rwanda habaga ishuri ryigenga, Kaminuza nayize mu Ishuri rya Tewologiya muri Kenya mfite kandi n’impamyabumenyi y’ikirenge (PhD) nahawe n’imwe mu ma kaminuza yo muri Amerika.
Mfite abana batandatu n’abandi batanu ndera. Bose ni 11.
IGIHE: Mwabaye Pasiteri mu wuhe mwaka? Muhabwa inshingano z’ubushumba ryari?
Bilindabagabo: Mu 1985 nabanje kuba Umudiyakoni hanyuma mu 1986 ndobanurirwa kuba Pasiteri. Ni cyo gihe nashatse umugore urumva ko imigisha yaziye rimwe. Ubupasteri nabuherewe muri Diyoseze ya Butare nyuma bahita banyohereza kujya gukomeza amashuri muri Kenya mvuyeyo nkora imirimo myinshi yo mu itorero yari igamije kurushaho kurizamura. Icyo gihe nayoboye urubyiruko rwose rwo muri Diyoseze ya Butare yari nini cyane ubu yakaswemo izindi diyosezi enye.
IGIHE: Wahawe ubwepisikopi ryari?
Bilindabagabo: Nabuhawe mu Ugushyingo 1991. Ubu maze imyaka 27 mu buyobozi bukuru bw’itorero. Ntekereza ko muri iki gihugu ndi mu baburambyemo cyane uteranyije amadini n’amatorero yose hano mu Rwanda.
Maze guhabwa ubwepisikopi, nahise njya gutangira Diyoseze nshya i Kamembe muri Cyangugu. Icyo gihe ntabwo byari byoroshye kujya gutangiza itorero ahantu hatari Paruwasi n’imwe hatari n’abakirisitu bacu nsanze. Kubera Imana twagiyeyo bigenda neza ndabyibuka nagombye kwitwaza abadiyakoni babiri kugira ngo bamfashe gusoma ibice.
Nyuma nakomereje no mu zindi diyoseze zitandukanye kugeza ku wa 25 Gicurasi 1997 ubwo bampaga kuza gutangiza Diyoseze ya Gahini aha akaba ari naho nkiri n’ubu. Mpamaze imyaka 21.
IGIHE: Imyaka 27 irashize uri Umwepisikopi w’Itorero, ni iki cyagufashije kuyobora iyo myaka yose?
Bilindabagabo: Navuga ko nafashijwe n’ibintu bibiri. Icya mbere ni ukuba umuntu w’Imana, impamvu iyo ubaye umuntu w’Imana nta byaha ukora, nushatse kukugirira nabi biramugora cyane kuko asanga ufite ubuhamya bwiza. Ubu iyo ngendagenda ahantu runaka ngenda nemye kuko nta byaha runaka nshinjwa.
Icya kabiri ni ukutaba umunebwe, nkunda gukora cyane kandi ni byiza hari nkaho nageraga nkahasanga abantu bagashaka kumpima ariko kuko nari naramenyereye gukora iyo nabahaga imirimo ntibayikore narayikoreraga. Ibi ni byo byamfashije.
IGIHE: Ni ibihe bihe wibuka wagize ku buryo utazabyibagirwa?
Bilindabagabo: Ni igihe nari Pasiteri wa Paruwasi ya Hanika [ubu ni mu Karere ka Nyanza]. Niba ntibeshye icyo gihe nagezeyo turi abakirisitu 200 mvayo dukabakaba 4000. Icyo gihe abantu barakizwaga ukabona ko koko bavuye mu byaha neza neza.
Ni ahantu habaga abakirisitu banezezaga cyane kuko twashyiraga hamwe cyane. Reka nkuhe nk’urugero, hari abana baciye kuri bariyeri barabahagarika bati ‘kuki mugenda kandi muri mwe harimo Abahutu n’Abatutsi?’ Abana barabasubiza bati ‘twese turi abana b’Imana ibindi muvuga ntabyo tuzi.’ Mbese wabonaga ari itorero rishyize hamwe cyane nubwo icyo gihe bitari byoroshye.
IGIHE: Ni izihe mbogamizi mwibuka zikomeye mwahuye na zo mu murimo w’Imana?
Bilindabagabo: Imbogamizi nahuye na zo ni ukwizera abantu cyane bakampemukira. Hari nk’igihe hazaga nk’umupasiteri warangiza ukabona akoze ibyo utamukekeraga umuntu ukamushyira mu mwanya runaka w’ubuyobozi umwizeye warangiza ugasanga wa mwanya arawukoresha akugambanira cyangwa akawukoresha mu nyungu ze bwite.
IGIHE: Ni iki wishimira nka Diyoseze ya Gahini uyoboye yagezeho?
Bilindabagabo: Ikintu nishimira cyane twagezeho ni ukubaka urusengero rwiza (Cathédrale) kandi rukomeye rukaba rufite agaciro karenga miliyoni 700. Ni rwiza kandi rurakomeye. Ikindi ni uko abapasiteri mfite ubu uko ari 60 muri Diyoseze yose uretse umwe gusa abandi bose ninjye wabatoranyije. Abenshi mbazi kuva bakiri abana baririmba muri korali urumva nibyo kwishimira kuko bose ngiye mbafiteho ubuhamya kandi bwiza bituma nshobora kukubwira nti ‘uyu ashoboye iki uyu yabasha iki.’
IGIHE: Ni uruhe ruhare rw’amadini n’amatorero mu kugarura ubumwe n’ubwiyunge mu Banyarwanda nyuma ya Jenoside yakorewe Abatutsi?
Bilindabagabo: Navuga ko amadini n’amatorero yagize uruhare runini mu kwihana kwa benshi kuko umuntu yarazaga akihana ndetse agasaba n’imbabazi biturutse ku butumwa bwiza amatorero yigishaga. Mbona byaratanze umusaruro.
IGIHE: Ni iki wumva utakoze wasaba uzagusimbura ko yazashyiramo imbaraga?
Bilindabagabo: Umushinga wo kubaka Kaminuza hano i Gahini nifuza ko yazawukora. Undi ni umushinga wo kubaka Ikigo cy’Ububyutse kizahuriramo abo muri Afurika y’Uburasirazuba.
IGIHE: Ninde muntu ufataho nk’icyitegererezo?
Bilindabagabo: Icyitegererezo kuri njye ni Yesu kuko ni we nkunda kurebaho cyane. Mu bantu ba hano ku Isi navuga databukwe Pasiteri Kayizari André, yari umuntu w’inyangamugayo. Iyo wajyaga kumugisha inama yaguhaga inama nzima pe.
IGIHE: Ni iyihe mirimo ugiye guhugiraho nyuma yo gusoza kuyobora itorero?
Bilindabagabo: Hari byinshi byo gukora. Aka kanya sinavuga ngo nzakora iki n’iki kuko hari byinshi nshobora gukora ariko icy’ingenzi ngiye kubanza gukora ni ugusenga Imana ikanyereka icyo ngomba gukora. Ariko mu byo nzakora harimo korora kuko mbikunda ndetse no kubyutsa siporo nkunda cyane Tennis de Table.
IGIHE: Iyo utaza kuba Musenyeri wari gukora iki?
Bilindabagabo: Iyo ntaza kujya mu murimo w’Imana nari gucuruza ahubwo nari narabitangiye nkiri umusore, hari umuntu twajyaga tujyana kugura ihene ubundi tukongera tukazigurisha. Nakuze numva nzikorera, intego yanjye yari uko nzatunga amafaranga menshi.
IGIHE: Ni iyihe nama wagira urubyiruko rw’iki gihe yarufasha gutera imbere?
Bilindabagabo: Inama nabagira ni ugukura amaboko mu mufuka bagakora bakareka kuba abanebwe. Urubyiruko rw’iki gihe ntabwo rushaka kwivuna nyamara ntacyo wageraho utavunitse. Ikindi nibamenye gutekereza kure ntibumve ko mu Rwanda ariho bakorera gusa bashakishe n’ahandi. RwandAir isigaye igera henshi n’igihugu cyacu cyafunguye imiryango ahantu henshi hose nibajyeyo bashakireyo ubuzima birinde guhemuka barebe ko badatera imbere.


text:
Menya kandi usobanukirwe ibintu 15 biranga umuntu uriho imivumo iva kuri karande zo mu miryango-Bishop Harerimana Jean Bosco -Video
Yanditswe na
12 July 2018 saa 03:55'
Bishop Harerimana Jean Bosco umushumba mukuru w’amatorero ya Zeraphath Holy Church mu Rwanda akaba umukozi w’Imana umaze kuba ikimenyabose mu buhanuzi no gukoreshwa n’Imana ibitangaza bikomeye yasobanuye ibintu 15 biranga umuntu uriho imivumo yo mu miryango .
Iyi nyigisho uyu mukozi w’Imana yayitangiye mukiganiro akora ku wakabiri wa buri cyumweru kuri TV one kuva kw’isaha ya saa yine za nijro kugera satanu maze ubwo yarimo abwiriza yifashishije amagambo y’Imana yanditse mu gitabo cya Yosowa 7 :3.....6......8-10 maze asobanura ibintu 15 biranga umuntu uriho imivumo yo mu miryango aho yavuzeko kenshi bene iyi mivumo ariyo ntandaro yo kudatera imbere k’umuntu.
Bishop Harerimana Jean Bosco umukozi w’Imana ukomeje kubera abantu umugisha
Bishop Harerimana Jean Bosco yavuzeko abantu benshi iyo uganiriye nabo usanga bemera gusa ko habaho umugisha ariko satani akababuza kwemera ko n’umuvumo ubaho ati:" Birashoboka ko umugisha uzenguruka umuryango wose wareba ukabona abantu bose b’umuryango runaka barahirwa ,baratera imbere ariko ntidukwiriye kwirengagiza ko uko bamwe bashyikirwa n’umugisha hariho n’abandi usanga umuryango wose udahirwa mbese ushyikirwa n’ibyago gusa ,ibi byombi ari nabyo bigaragazako hariho umugisha hakabaho n’umuvumo uturuka kuri karande zo mu miryango".
Bishop Harerimana Jean Bosco muri iyi nyigisho yakomeje avugako nta kindi kivanaho imivumo ituruka mu miryango usibye guca bugufi imbere y’Imana ,ukiyeza,ugasenga Imana kandi ugakorerwa Delivrance .
USHAKA KUMENYA NO GUSOBANUKIRWA IBINTU 15 BIRANGA UMUNTU URIHO IMIVUMO ITURUKA KURI KARANDE ZO MU MIRYANGO AREBE KANDI ATEGE AMATWI IYI NYIGISHO :
Iri torero rya Zeraphath Holy Church riyoborwa n’umukozi w’Imana Bishop Harerimana Jean Bosco hano mu mujyi wa Kigali rikomeje kuba mu giterane cy’amasengesho yo gusana igicaniro k’Imana yatangiye kuwa gatatu taliki ya 11 kugera kucyumweru taliki ya 15 aho gitangira ku masaha ya mugitondo kugera kumugoroba .
Iri torero rikorera mu murenge wa Nyamarambo mu Miduha ahasigaye hitwa mu Migisha nkuko twabivuze haruguru, gahunda z’amasengesho n’amateraniro yaho biba buri wa gatatu aho birirwa mu masengesho yo kwigaragaza kw’Imana kandi ajya aberamo ibitangaza bikomeye ndetse no kucyumweru mbere ya saa sita hakaba amateraniro asanzwe noneho nyuma ya saa sita hagakomeza igiterane cy’amasengesho.
USHAKA KUMENYA NO GUSOBANUKIRWA IBINTU 15 BIRANGA UMUNTU URIHO IMIVUMO ITURUKA KURI KARANDE ZO MU MIRYANGO AREBE KANDI ATEGE AMATWI IYI NYIGISHO :


text:
Gasabo: Ababyeyi batandukanye banga kwiyandikisha mu irangamimerere bikagira ingaruka ku bana
Akarere ka Gasabo kihaye umuhigo wo gushakisha abagabo n’abagore batandukanye n’abo bashakanye kugira ngo bandikwe mu gitabo cy’ irangamimerere, gusa ngo ntibakunze kwigaragaza ku buryo bigira ingaruka ku buzima bw’akarere.
Kubandika mu irangamimerere ngo ni imwe mu ngamba akarere kafashe zo guhangana n’ibibazo bigera ku bana birimo kubura ababitaho bikabaviramo,kurwara amavunja, kurwara bwaki ndetse abana b’abakobwa bagaterwa inda z’imburagihe.
Umuyobozi w’Akarere ka Gasabo Rwamurangwa Stephen yabibwiye abanyamakuru ku itariki ya 5 Kamena 2018 mu biganiro byari bigamije kubereka aho akarere kageze gashyira mu bikorwa imihigo y’umwaka w’ingengo y’imari wa 2017/2018.
Yagize ati “Hari ingo nyinshi zifite ibibazo bya gatanya byanyuze no mu nkiko. Kubera ibanga ribamo ba nyir’ubwite ntibashobora kubibwira ubuyobozi ngo biyandikishe mu bitabo by’irangamimerere.
Buriya n’ibibazo bimwe birimo iby’abana bava mu ishuri, iby’abarwara amavunja, iby’abana b’inzererezi bishamikiye aha. Kugira ngo dukore igenamigambi tuba tugomba kugira iyo mibare (y’abatandukanye)”
Imibare ituruka mu Karere ka Gasabo igaragaza ko kuva muri Nyakanga 2017 kugeza muri Kamena 2018, abakobwa babyariye iwabo ari 764, abakirwaye amavunja bazwi kugeza ubu bakaba ari batanu, ndetse hakaba n’abakigaragaraho ibibazo by’imirire mibi.
Umuyobozi w’Akarere ka Gasabo wungirije ushinzwe imibereho myiza y’abaturage, Languida Nyirabahire, yavuze ko abahuye n’ibyo bibazo bagiye bafashwa, by’umwihariko abarwaye amavunja,bagafashwa gutunganya inzu zabo “kuzikurungira cyangwa gushyiramo sima bakagurirwa n’ibiryamirwa kugira ngo baryame heza kuko ayo mavunja ubusanzwe bayaterwa n’umwanda”
Mu mwaka w’ingengo y’imari wa 2017/18 Akarere ka Gasabo gafite imihigo 86, ifite ingengo y’imari ya Miriyari 25 na ,Miriyoni zisaga 292 z’Amafaranga y’u Rwanda. Hejuru ya 95,3% by’iyo mihigo imaze gushyirwa mu bikorwa ku gipimo kiri hejuru ya 75%, indi yiganjemo iy’ubukungu ikaba itarashyirwa mu bikorwa ku gipimo gishimishije.
Umuyobozi w’Akarere ka Gasabo avuga ko ibyo byatewe ahanini n’uko akarere kari kahize imihigo myinshi ugereranije n’utundi turere, ariko anemeza ko hari impamvu iyo mihigo itagezweho uko byari biteganijwe.
Yatanze urugero rw’umuhanda Zindiro-Masizi-Birembo-Kami-Gasanze utarakozwe ku gipimo akarere kari kihaye, avuga ko ku ikubitiro hari gahunda yo kuwusana bisanzwe, ariko nyuma akarere kagirwa inama yo kuwukora kawutegurira kuzashyirwamo kaburimbo.
Ibyo ngo byatumye udasanwa nk’uko byari byateganijwe mbere, ahubwo ukorwa mu buryo bwagutse kandi byasabye kwimura abaturage bagonzwe na wo, biba ngombwa ko hashakwa amafaranga yo kubishyura mbere yo kubimura.
Inkingi y’ubukungu ni yo yarimo imihigo myinshi, kuko yarimo imihigo 56 ifite agaciro ka miriyari umunani na miriyoni zisaga 127 z’Amafaranga y’u Rwanda, bingana na 64% by’ingengo y’imari yose yari iteganijwe ku mihigo y’uyu mwaka w’ingengo y’imari.
Muri ibi biganiro Akarere ka Gasabo kanamuritse ingengo y’imari izakoreshwa mu mwaka wa 2018/2019, ingana na Miriyari 25 na Miliyoni zisaga 632 z’Amafaranga y’u Rwanda, aka karere kakaba karihaye intego yo kuzinjiza 51,5% by’iyo ngengo y’imari.


text:
Bulldog cyangwa se Ijisho ry’uruvu,yatangije itsinda rishya ry’abaraperi Stone Church nyuma yo gutandukana na bagenzi be bari bagize itsinda rya Tuff Gangs. Iri tsinda rimaze gushyira ahagaragara ibihangano nka Ndakuzi,Imirimo,Ndi nigga n’izindi.
Bull Dog wabuze igisubizo ubwo yabazwaga ibya Stone Church
Iri tsinda riheruka guhura n’uruva gusenya mu karere ka Muhanga ahitwa “Terrace Bar”,ubwo bashyamiranaga na nyiri akabari bivuye ku kutumvika mu kwishyuza abitabiriye igitaramo cyari cyahabereye dore ko Boss w'ako kabari atifuzaga ko bishyuza abakiriya kandi bo bashaka kwishyuza, byaje kubakururira igihombo kidasanzwe.
Abenshi mu bakunzi babo bemeza ko iri tsinda ryari rizamukanye imbaraga byarangiye basa nkabatagihuriza hamwe imbaraga biturutse ku bwumvikane buke bukunze kubaranga.
Rutikanga Joel umwe mu bakunzi ba Stone Church,kuri uyu wa Kane mu kiganiro na Inyarwanda.com yagaragaje agahinda aterwa n’imikorere y’amwe mu matsinda ya muzika nyarwanda aba ariho ku izina gusa.
Abagize itsinda rya Stone Church ryatangiye gutatana
Ati:”Mumbarize Bulldog Stone Church yarahagaze cyangwa yagize ikindi kibazo,ubu se ntibaba batubihiriza kabisa?Numvise Stone Church ije nshimishwa no kuba habonetse irindi tsinda ry’abaraperi baje gusimbura Tuff Gangs,none….,byose ni kimwe.”
Bulldog agejejweho ubu butumwa,igitangaje yirinze kugira icyo abivugaho aryumaho birangira ahigimye ati 'Huhguuuu' bigaragara ko yabuze icyo asubiza. Akenshi mu ruhando rwa muzika nyarwanda niko havuka amatsinda ariko igitangaje uko avuka ni nako agenda adasezeye.Urugero ni nka Familly Swad,The Brothers n’ayandi.
Kanda hano wumve indirimbo yabo yakunzwe Ndi Inigga


text:
Kwambara amaherena ku bagabo bimaze imyaka igera ku 7.500
Kuba ubu abagabo n’abasore cyane cyane ibyamamare bambara amaherena ku gutwi ntabwo ari ibya vuba.
Gusa ubushakashatsi bwagaragaje ko muri rusange ko kwambara amaherena bimaze igihe kirekire kibarirwa hagati yimyaka 7.500 na 8.000.
Ikimenyetso cyerekana ko abagabo bashobora kuba barambaye amaherena cyera ni amashusho akoze (abajije cyangwa abumbye) y’abasirikare b’abaperise (Perses) yagaragaye ku nkuta z’ingoro yabo agaragaza iherena rimwe ku gutwi.
Ikindi kimenyetso kerekana ko amaherena yambawe n’abagabo cyera ni imirongo ya bibilya. Kuva 32:1-4 handitswe ko igihe Moyize ubwo yari ku musozi wa Sinai Abanyayisiraheli bakamusaba kubakorera imana, yabategetse ko abana babo b’abakobwa n’abahungu babavanamo amaherena akayaheraho ababumbira imana. Icyo gihe basengaga amashusho abumbye mu mabuye y’agaciro.
Amaherena afite ikindi gisobanuro ku ngabo zarwaniraga mu mazi (les marins) kera. Ingabo yabaga yambaye iherena ku gutwi byasobanuraga ko ifite uburambe kandi yageze kure cyane mu kazi ko kurwanira mu mazi, babyitaga ‘traverser l’équateur.’
Iherena k’ugutwi kw’ingabo zirwanira mu mazi na none byari ikimenyetso ko ashobora kwirihira irimbi azashyingurwamo rimukwiye ry’agaciro mu gihe aguye ku rugamba arohamye mu mazi.
Ibyo kandi bikagira inkomoko ku muco w’Abagereki ba kera aho Zahabu yabafashaga kwishyura kwambuka uruzi rwa Styx I Hadès.
Mu mpera z’i 1960, gutobora amatwi byafashe indi sura byiganza cyane mu muryango w’abitwa aba ‘Hippie’ no mu batinganyi. Aba Hippie wari umuryango wiganjemo urubyiruko ukavugwaho guta umuco n’indangangaciro z’abantu.
Mu mpera z’i 1970, nibwo gupfumura amatwi mu bagabo byamamaye cyane mu bitwa aba ‘Punk’. Mu 1980 bijya ku rwego rw’umurimbo w’ibyamamare mu muziki. Icyo gihe abahanzi benshi bari baratoboye amatwi kuko byari bigezweho.
Umuco wo kwambara amaherena ku matwi yombi ku bagabo ntiwigeze usakara cyane kugera mu 1990. Gusa ku bagore bo kuva mu 1970 abagore bo bayambaraga hose naho abagabo bakambara amaherena abiri ku gutwi kumwe.
Mu Buhinde ho umuco wo kwambara amaherena ujyanye n’imyemerere yabo, aho batobora amatwi n’abana bato batagaragera ku myaka itanu.
Bimwe mu byo wakwitondera mbere yo gutobora amatwi
Mu gihe umubiri wawe ugira impinduka ku bikoresho bimwe na bimwe (Allergie) uzitondere gutobora amatwi kuko harubwo ingaruka ziba mbi ku ruhu bikaba byavamo na Kanseri.
Umurwayi wa diabete ntakwiye gutobora amatwi cyangwa n’izindi indwara z’uruhu, kuko kenshi umubiri w’urwara diabete ntukira igikomere byoroshye.
Umubiri utinda kugira inkovu cyangwa ugira inkovu zikomeye (ibyo bita ibirayi ku matwi bibyimba inyuma yayo).
Abantu bahorana umuze cyangwa batagira ubudahangarwa buhagije ntibakwiye gutobora cyangwa bakabyitondera bakabikorerwa n’abahanga.
Ibitekerezo ( 4 )
nibyo iyi si yacu imaze imyaka 6.000 abo mugihe cya noah bahawe imyaka 2.000.abomugihe cya abrahamu imyaka 2000 abo mugihe cyacu 2000 isi irarangiye yesu araje tuje kwihisha mubuvumo
@ Olivier, genda mu buvumo wenyine twe utureke.
Nibyo koko,kwambara amaherena bimaze igihe kinini.Ariko kuva umuntu yaremwa,ntabwo birenze imyaka 6000.Iyo ubaze uhereye ku nkuru za Bible (Bible Chronology),usanga ADAMU yararemwe mu mwaka wa 4000 mbere ya YEZU.Ibi bihamwa nuko nta kintu na kimwe cyakozwe n’umuntu kirengeje imyaka 6000.Uhereye muli Mesopotamia na Babylon. Abantu barwanya ibyo Bible ivuga,nibo bakwirakwiza ko umuntu amaze imyaka millions na millions,bakigisha ko duturuka ku ngagi (Evolution).Bible ivuga ko imana yaremye inyamaswa (ushyizemo n’umuntu) ikurikije amoko yazo (species).Bisome muli Genesis 1:25.Bihuye neza n’ibyo Science yigisha:Ntabwo umuntu ari muli species y’Ingagi.
Ikibihamya nuko "nta muntu ubyarana n’ingagi".Ntabwo rwose duturuka ku ngagi.Imana yaremye umuntu ukwe,irema n’ingagi ukwayo (Creation).Abantu barwanya ibyo Bible itwigisha,bari mu bantu imana izarimbura ku munsi w’imperuka,kubera ko bayigomekaho (Imigani 2:21,22).
Ariko abantu mushaka guhakana ibintu byose mwitwaje bibiriya bite? Uwasoma bibiriya yabona hehe havuga ko umuntu amaze imyaka 6000 ? Mugomba kumenya ko hari ibyo science nayo itwigisha mukareka kuyobya abantu mwitwaje bibiriya.


text:
URUKUNDO
Igice cya 8:Inkuru y’urukundo ‘Umutashye’
Mu gice giherutse Pius na Clarisse bari bagiye kwinezeza, bakiyibuts aibihe bya kera , ese byaj ekugenda bite?
…Barinejeje biratinda bibagirwa ko bari mu biro by’abandi kuburyo baje kwisanga banasambaniye mu biro haba no kwikingira byibura.
Ubwo barangije ibyo barimo basubijeho kamera maze basohoka baganira Clarisse arikumwe na pius aseka cyane kuburyo byatunguye abantu bose kubona uwo mugore yasetse akerekana na muzitsa n’ukuntu bamwitaga gica mu kazi, birumvikana umwanya w’akazi nta wundi Pius yagombaga kuwurwanira na we kuko yari yakoreshejwe n’umukunzi we w’ahahise ndetse bakundanye urudashoboka byari amahoro yuzuye kuri Pius, rero no gutsinda ijana ku ijana byarashobokaga cyane.
Ubwo baganiraga Clarisse yaje kubwira Pius ukuntu yaje kubona akazi muri ambasade agaheshejwe n’umuzungu wari inshuti y’umugabo we muri Amerika, uwo muzungu akaba yarakoraga mu biro bya perezida, gusa ariko ibyo Pius ntiyari abyitayeho icyo yari yitayeho ni akazi ndetse no kuba yongeye guhura na Clarisse yakunze iminsi ikamumutwara.
Ntibyatinze Pius yavuye aho arataha akanyamuneza ari kose kuko yari yongeye kubona uwo yari yarabuze kera cyane kandi akamubura amukunda cyane. Burya ngo ushize impumu koko yibagirwa icyamwirukansaga ! Umunsi Pius yahuriyeho na Clarisse yari yarabuze, watumye ahita yiyibagiza Samilla yari amaze iminsi akundana na we ndetse yiyibagiza n’ibyo baganiriye byose.
Nubwo Pius yagendaga mu nzira kandi ntiyigeze yibaza kubyo yakoze byose, Clarisse na we yasigaye mu kazi yuzuye umunezero utangaje kuburyo kuva yaza gukorera aho ari ubwa mbere yagaragaye yishimye gutyo mu kazi. Ubwo yahise yemeza ko Pius ari we watsindiye akazi abandi abaha amanota ashaka ntacyo yitayeho, mu bigaragara koko Clarisse yahoze akunda Pius nubwo bitamubujije kumuhemukira agashaka undi mugabo amusize. Icyakora kuri iyi nshuro yumvaga anezerewe cyane kuko yari agiye gukorana mu kigo kimwe n’uwo umutima we wifuje guhera mu butoya.
Nyuma y’icyumweru kimwe Pius yahamagawe gutangira akazi, maze yishimira na we gukorana na Clarisse nubwo yari yaramucitse bwa mbere. Yumvaga noneho ko agize amahirwe yo kongera kumubona byongeye bahorana hafi.
Guhera umunsi Pius yatangiriyeho akazi Clarisse ntiyongeye gutaha ku masaha yari asanzwe atahiraho ahubwo yaritinzaga maze byagera saa mbili z’ijoro agahamagara Pius ngo aze amutware ubwo yahagera sinakubwira bakinezeza mu biro ntawe ubareba, icyo bakoraga mbere byari ukubanza bagakuraho za kamera ubundi ubuzima bukabaryohera kakahava, ariko inshuro zose babikoraga Pius yumvaga afite urubanza ku mutima rw’undi mwana yari yaratesheje umutwe asaba urukundo maze akaba yaratangiye kujya amuca inyuma bya buri munsi.
Samilla na we yarabibonaga cyane ko umubano we na Pius wajemo agatotsi ariko iyo yageragezaga kumubaza impamvu yamusubizaga ko ari akazi kenshi gatuma atakibasha kumwitaho nka mbere. Samilla yarabyihanganiraga kuko ntacyo yagombaga guhinduraho akabifata atyo.
Pius yakomeje gutendeka Samilla na Clarisse imyaka ishira ari itatu, gusa ibintu byaje kuba intambara ubwo Pius yiyumvagamo ko agiye kurongora nawe agatunga umugore nk’abandi bagab o kujya ahora asambanira mu biro by’abandi. Gusa kurongora byo ubwabyo ntibyari ikibazo ahubwo ikibazo cyari uguhitamon uwo azarongora hagati ya Samilla na Clarisse wamukuye mu gipadiri, kandi buri umwe muri bo yaba Clarisse cyangwa Samilla yumvaga ko ariwe uzaba umugore wa Pius. Pius yibajije inzira bizacamo agashaka umwe muri bo biramuyobera.
Nubwo Pius yakundaga Clarisse kurusha Samilla ariko nanone yumvaga adashaka kubabaza Samilla ngo amubwire ko atakimukunda kabone ko yabonaga ari na we witonda kurusha Clarisse. Nyuma yo kumara igihe yarabuze inama yigira yahisemo guhamagara mushiki we Brandine maze amugisha inama.
Umunsi umwe ubwo bari bicaye mu ruganiriro bamaze kurya Pius yabajije Brandineati “Sha kabisa ibintu byancanze, nshaka gushaka umugore ariko nabuze uwo mpitamo hagati y’abakobwa babiri mfite, uwa mbere ni mushuti wawe Samilla tumaze iminsi dukundana naho undi ni wa mukobwa twakundanaga kera witwa Clarisse yatandukanye n’umugabo wari waramurongoye none twarongeye turahura kandi ntakubeshye numva agatima kagihari. None mbwira uramutse uri njyewe warongora nde?”
Brandine yatunguwe cyane no kumva Pius amubwira ko akundana na Samilla kuko yumvaga bitashoboka ko musaza we akunda cyane atatinyuka gukundana na Samilla kandi yaranduye agakoko gatera Sida, ikindi kandi ntiyagombaga kubwira Pius ko Samilla arwaye Sida kuko yari kuba amennye ibanga yabikijwe.
Nyuma yo kwibaza cyane Brandine yagize ati “Ikiza uzabanze ujyane na Samilla kwipimisha nusanga ari muzima muzabane kuko aho kubana n’umugore watanye n’umugabo wabana n’uriya w’umukobwa ariko wabanje kumenya ko ari muzima.”
Iyi nama Brandine yari atanze yari irimo ubwenge bwinshi cyane kuko yumvaga ko Samilla azajyana na Pius kwa muganga kwipimisha bagasanga Samilla yaranduye maze Pius akamureka agashaka undi ariko bidaturutse kuri Brandine cyangwa kuri Pius ubwe, kandi ibi byose byari kuba Brandine we nta ruhare abigizemo.
Koko niko byagenze nyuma y’umunsi umwe gusa Pius yasabye Samilla ko bajyana kwa muganga byihuse kwipimisha kugirango babone uko bategura ubukwe bakabana. N’ubwo byamuteye ubwoba ndetse akabanza kugira kubyanga,ariko Samilla yageze aho aremera baragenda, icyakora ntiyari yarigeze ahingukiriza Pius ko abana n’ubwandu n’ubwo yari abizi neza cyane ko abufite kandi yafataga n’imiti igabanya ubwandu bw’agakoko gatera Sida.
Murenzi Sixbert
IBITEKEREZO
-
yewewe birashobotse ubwo we Pius niwe urusimbuka ahhhhhhh reka dutegereze gusa harimo akantu!!!
-
Eheeeee rahira ko Pius nawe atanduye virusi itera sida ubwo yakoranaga imibonano idakingiye hamwe na clarisse? gira bwangu akandi gace vuba vuba.
-
Puis yaranduye nawe,ahubwo saMilla arasanga yarakize
-
Mwaramutse!
Umuntu ashaka gutangura iyi nkuru yayibona he?ndi kubona guhera kuri 5.
Murakoze mwadufasha
-
Pius ashobora gusanga yaranduy agaca yibanira na samilla,muduhe suite twumve uko bizogenda,knd mr6 kubanditsi
-
mbega clarissa we
-
ntimwabyumvise se!na Clarisse yaranduye ubwo nyine na pius ni uko
-
Andika Igitekerezo nidange!
-
bashobora gusanga samilla ari muzima akibanira na pius bravo kumwanditsi kari karekare kandi karyoshye
-
Kwa muganga,ayi wewe ubuse Pius na Clarisse nibazima ngaho komeza.


text:
Ni indwara cyangwa impinduka ku buzima zikunze kwigaragaza ku bantu babonye ibintu batari bamenyereye mu buzima bwabo nk’inyubako, ibibumbano, inyanjya n’ibindi.
Muri iyi nkuru turagaruka ku ndwara ifitanye isano n’ubutembere (Syndrome du voyageur) irimo iyitirirwa Umujyi wa Yeruzalemu na Pris nk’uko tubikesha imbuga za internet zitandukanye zirimo na Wikipedia.
Ubu ni uburwayi bukunda gufata umuntu ugeze mu gihugu cy’amahanga cyangwa ahantu atamenyereye.Bukunda kwibasira abantu bagenda amahanga kenshi nk’abakerarugendo cyangwa abacuruzi.
Bushobora no kwibasira abenegihugu batembera mu bice by’igihugu cyangwa imijyi baba batamenyereye kubona cyangwa kumva nk’urunyuranyurane rw’amamodoka menshi, urusaku rw’imashini, abantu benshi cyane bacicikana n’ibindi.
Syndrome du Voyageur ngo hari n’abo igeza mu bitaro, icyakora ntitinda gukira, kuko akenshi uwayirwaye yoroherwa nyuma yo gusubira iwabo.
Bimwe mu bimenyetso byigaragaza k’ufite iyi ndwara birimo umujinya ukabije, agahinda no kwigunga, gusubizanya umunabi, kwiyumva nk’udakwiriye muri sosiyete umuntu arimo, umutwe udakira, umunaniro ukabije, kubira ibyuya n’ibindi.
Indwara yitiriwe Yeruzalemu [Syndrome de Jérusalem]
Iyi ngo ni indwara ikunze kwibasira abantu bo mu madini atandukanye baba abayisilamu, abakirisitu ndetse n’abayahudi bahora bibaza kuri Yerusalemu, badatuza kubera kenshi amatsiko bahorana yo kumenya byinshi kuri uyu mujyi ufatwa nk’Umujyi Mutagatifu n’abatuye isi yose.
Nkuko tubisanga ku rubuga Villemagne.net ndetse na Wikipedia abantu benshi nyuma yo kugera mu Mujyi wa Yerusalemu, bahita bafatwa nk’ikiniga, bamwe amarira akisuka kubera amarangamutima.
Hari abatekereza ko bageze iwabo wa Yezu, abandi bati ‘aha ni ho Umuhanuzi Issa yakoreye ibitangaza’ cyane cyane abo mu idini ya Islam, kimwe n’Abayahudi bahafata nk’ahantu havuze byinshi kuri Mesiya wahanuwe.
Mu nkuru y’Ikinyamakuru The British Journal Of Psychiatry cyasohotse mu mwaka wa 2000, yandiswe na Bar-El et al, yahamije ko ubu burwayi bwibasira ba mukerarugendo basura Yerusalemu, bukomoka ku ndwara zifitanye isano n’uburwayi bwo mu mutwe.
Bidatinze undi mwanditsi witwa M.Kalian na E.Witztum bahise bamunyomoza, batangaza ko ba Mukerarugendo babajijwe n’ubundi bari basanzwe barwaye mu mutwe na mbere yo kujya i Yeruzalemu.
Indwara yitiriwe Paris (Syndrome de Paris)
Kimwe n’izindi ndwara zavuzwe haruguru, indwara ya Paris yavumbuwe na Prof. Hiroaki Ota, uyu akaba yari impuguke n’umuganga w’indwara zifitanye isano n’imitekerereze, mu Bitaro bya Sainte-Anne biri mu mujyi wa Paris mu Bufaransa.
Mu nyandiko ye yanyuze mu kinyamakuru Nervure1 cyandika ku nkuru z’ubuzima mu Bufaransa, yabwiye abantu ko hari ibimenyetso yavumbuye mu bantu bagendana ubu burwayi birimo kwiheba, agahinda gakomeye, kurotaguza n’ibindi.
Iyi ndwara kandi byatangajwe ko yakunze kwibasira Abayapani batemberera i Paris kurusha abandi bantu basura uyu mujyi buri mwaka.
Imwe mu mpamvu ibibatera ngo ni uko iyo bageze i Paris bahasanga urusaku n’akavuyo kataba iwabo; abantu b’i Paris kandi ngo bavuga basakuza basa n’abirata bidasanzwe mu mico y’iwabo mu mijyi ikomeye y’u Buyapani nka Tokyo n’ahandi. Ibyo rero ngo bisa n’ibibatera kwumva babangamiwe kugeza ku rugero rwo kubirwara.
Ese mu Rwanda ho byifashe bite?
Nubwo nta bushakashatsi bwari bwakorwa ku bantu baza gusura u Rwanda, cyangwa abahakorera ubushabitsi bwabo mu gihe kirambye baturuka ahandi ku isi ,hari amakuru yemeza ko hari ibintu bituma benshi hari impinduka zibabaho mu mitima n’imitekerereze yabo.
Nko kuba abashyitsi bakuru n’abandi basura u Rwanda babanza kunyura ku Rwibutso rwa Jenoside yakorewe Abatutsi mu 1994, bisa n’ibifite icyo bibahinduraho, ku buryo uhageze wese ahinduka maze imitekerereze ye akaba yayerekeza ku mateka y’ibyo amaze kubona cyangwa gusobanurirwa mu rwibutso no ku mateka ya Jenoside yakorewe Abatutsi mu Rwanda.
Hari n’abandi ariko bavuga ko umuntu wese winjiye mu Rwanda ahinjirana amatsiko yo kureba abakobwa b’uburanga butangaje bahari kandi ngo ayo matsiko bamwe barinda bataha adashize.
Hari n’abahitamo kujya bagaruka kenshi ku bw’iyo mpamvu ariko nta nyigo z’abahanga zari zemeza niba koko ibi ari ukuri.


text:
CLADHO mu nzira yo kwigisha abaturage uruhare bakwiye kugira mubibakorerwa
Binyujijwe mu mushinga ‘Citizen Voice Rwanda’[ijwi ry’umuturage] Abanyarwanda bagiye kwegerwa batinyurwe kugira uruhare ndetse n'ibitekerezo mu bikorerwa bibakorerwa, igikorwa cyitezweho kuzagira umusaruro wo guteza igihugu imbere no kurinda ibyagezweho hagendewe kubufatanye bw'abaturage na Leta.
Uyu mushinga uzakorerwa mu turere 6 tw’igihugu, muri dutatu twa mbere, ni ukuvuga Musanze Gisagara na Ngororero ugenzurwa na Cladho, mu gihe mu twa Nyagatare, Gatsibo na Rulindo uzagenzurwa na Ajiprodho Jijukirwa.
Mu gikorwa cyo gutangiza uyu mushinga ku wa Gatatu tariki ya 31 Mutarama 2018, Umuvugizi wa sosiyete sivile mu Rwanda, Sekanyange Jean Leonard yavuze ko hari igihe abaturage bashobora kugira uburangare mu kurinda ibyakozwe, babyita ibya leta cyangwa mbese bakamera nkaho ari nta ruhare babifiteho, ariko ngo biciye muri uyu mushinga abaturage bazakangurirwa kubirinda, no kubikomeraho kuko bazaba biyumvisha uruhare rwabo mukugirango bigerweho.
Ati “Ni umushinga mwiza ku muturage, kuko kumukorera ibyo yumva ko atagizemo uruhare usanga bimugoye kubibungabunga, kuko usanga abyita iby’abaterankunga cyangwa ibya leta, akibagirwa ko ari we bifitiye akamaro. Ni muri urwo rwego twabonye ko tugomba kuganira n’abaturage bakabona ko ibikorwa babikorewe babigizemo uruhare."
Akomeza avuga ko uyu mushinga uzahuza ibyiciro byihariye by’abaturage birimo abahagarariye urubyiruko, abafite ubumuga, abagize njyanama, za koperative, amadini, imiryango ikorana n’abaturage, abahinzi borozi, inshuti z’umuryango, abajyanama b’ubuzima , abikorera n’inzego z’ibanze n’abahagarariye inama z’ababyeyi mu mashuri bagahabwa umwanya bakagira ijwi, bagatanga ibitekerezo byabo mu bibakorerwa; ibyo bumva bakorerwa bakabigiramo uruhare.
Murwanashyaka Evariste Ushinzwe Guhuza Ibikorwa by’imishinga inyuranye muri Cladho avuga ko abaturage bazagira igeno mu bibakorerwa. Akaba ari umushinga ugizwe n’ibice bitatu icya mbere kikazashyirwa mu bikorwa hifashishijwe amadolari ya Amerika agera ku bihumbi 38, ni ukuvuga hafi miliyoni 33 z’amafaranga y’u Rwanda. Icyo gice kizaba kigizwe no kumva no gukusanya ibitekerezo by’abaturage kuri gahunda zitandukanye za leta; ibibakorerwa n’uruhare babigiramo kizamara amezi 6. Kizakurikirwa n’ubushakashatsi bwimbitse, nyuma yabwo habeho igice cy’ubuvugizi ku bizaba byagaragaye.
Akomeza avuga ko uyu mushinga uzafasha mu kuzamura urwego rw’umuturage, akagira ubumenyi mubimukorerwa ndetse na serivisi ahabwa bityo bizatinyura umuturage no kuvuga ibitagenda nuburyo byakosorwa, abaturage kandi bakazagaragaza ubuvugizi bifuza ku byifuzo n’ibibazo bafite. Ku bijyanye n’uturere uyu mushinga uzakorerwamo ngo ni udusanzwe dukorana na Cladho twagaragaje inyota yo kugira icyo dutangaza mubijyanye nibyo bakwiye gukorerwa .
Umuyobozi mu rwego rw’igihugu rw’imiyoborere (RGB) ushinzwe ishami rikurikirana itangwa rya serivisi, ni imiyoborere myiza n’ihuriro ry’abafatanyabikorwa mu iterambere (JADF), Kaziye Judith asanga uyu mushinga ujyanye n’icyerekezo cya leta, aho ubuyobozi bw’igihugu buhigira ko umuturage agira uruhare mu bimukorerwa atanga ibitekerezo mbere yuko bikorwa.
Ati “Turumva ari ingirakamaro kuko uzarushaho kwimakaza ijwi ry’abaturage mu bibakorerwa. Kuri RGB, imiryango ya sosiyete sivile ni abafatanyabikorwa bakomeye, ndetse hari aho tujya guhuza inshingano, nubwo mubamuharanira kwimakaza ijwi ry’umuturage natwe iyo nshingano turayifite, yo kureba ko ijwi ry’umuturage rihabwa umwanya, duhurira mu nzego za JADF, ubufantanye bwacu ni ingirakamaro ni indashyikirwa, ikidushishikaje ni uko tubwongeramo imbaraga.”
asoza yasabye abagize Cladho na Ajiprodho Jijukirwa kuzashyira imbaraga nyinshi muri uyu mushinga ugatanga umusaruro witezweho, kandi inkunga yawushyizwemo nayo ikazakoreshwa neza.
NSABIMANA FRANCOIS


text:
Amapera ni ni ikimera cyera imbuto ziribwa, iki kiribwa gikomoka muri Amerika yo hagati gikunze gukoreshwa ariko usanga abantu batazi akamaro gifitiye ubuzima bwabo bwa buri munsi. Nk’uko tubikesha Imvaho nshya No: 2076 yo kuva ku wa 10 Werurwe kugeza ku wa 13 Werurwe 2011, amapera ni ni kimwe mu mbuto zikize kuri vitamine C, bituma afasha mu kurwanya indwara ya kanseri. Izi mbuto kandi zivura kuva bidasanzwe kw’abagore kimwe n’indwara zo ku ruhu. Ipera kandi ngo ni kimwe mu giti gishakwaho imiti nk’uko Dr. Gerard Saint Rose ku rubuga rwa interinete Doctissimo.fr abihamya. Kuba Amapera akungahaye ku myunyu ngugu, Karisiyumu, Manyeziyumu, Feri na Potasiyumu, afasha kwihagarika ku buryo butagoranye ndetse no kwituma neza.
Ku birebana n’uburyohe, Dr. Gerard Saint Rose yavuze ko ari byiza guhitamo urwo rubuto kuko ngo ruryoha cyane, cyane iyo uruhiye rufite ibara ry’umutuku imbere. Ibyo ngo bikiyongeraho impumuro nziza. Dr. Gerard Saint Rose avuga ko amapera nk’urubuto rw’umwimerere, ruribwa ku buryo butandukanye. “Ushobora kurya ipera nyuma yo gufata irindi funguro, ushobora kurirya igihe icyo ari cyo cyose urishakiye ndetse ushobora no kurya amapera yatunganirijwe mu nganda (confiture)”.
Uretse ibyo, amapera akorwamo imitobe ikunzwe cyane ndetse ihabwa umwanya w’ingenzi mu birori. Ese muzi ko amapera ashobora guteguranwa umunyu? Ngo iyo ari mabisi, umuntu akayarya, agira salade ntagereranywa irimo umunyu. Ibyo ni ibyahamijwe na Albertine Dion, umenyerewe mu mbonezamirire mu gihugu cy’u Bufaransa. Nk’uko yakomeje abivuga, ngo iyo akataguwe, agashyirwamo umutobe w’indimu ndetse n’urusenda nyuma agasebwa, iyo mvange ngo iyo iherekeje amafi, inyama y’inkoko cyangwa inyama y’urukwavu ngo iraryoha. Amapera kandi ngo ashobora guteguranwa n’isosi iyo ari yo yose nk’uko byemezwa n’ abahanga mu guteka.
Amapera ari mu muryango wa “Myrtacées” nk’uko abahanga mu bimera babyemeza. Amapera bita “Prune des sables”, amapera amaze imyaka irenga 1000 ahingwa mu gihugu cya Haiti, aho yagezeyo aturutse muri Brézil mu ntangiriro z’ikinyejana cya 19. Igiti cy’ipera kirakura kugera hagati ya metero 3 kugera kuri 6. Amapera ni igiti kihanganira ubutaka ubwo ari bwo bwose hagati ya Amerika y’Epfo, Thailande ndetse na Afurika ariko hagati y’ukwezi k’Ukuboza na Gashyantare akaba ari bwo aboneka ku buryo bworoshye.
Bitewe n’ibigwi icyo giti kizwiho muri Afurika, umubare mwinshi w’amapera urakoreshwa, cyane n’abagore bo mu birwa bya Pasifika, aho barwanya indwara z’uruhu ari na ko bisubiza itoto ku ruhu rwo mu maso no ku mubiri wose. Ni ibya buri wese rero kwita kuri izi mbuto no gushishikariza abandi kuzitera kuko zifitiye akamaro buri wese.
Amapera, isoko y’ubuzima bwiza benshi batazi
Amapera ni ni ikimera cyera imbuto ziribwa, iki kiribwa gikomoka muri Amerika yo hagati gikunze gukoreshwa ariko usanga abantu batazi akamaro gifitiye ubuzima bwabo bwa buri munsi. Nk’uko tubikesha Imvaho nshya No: 2076 yo kuva ku wa 10 Werurwe kugeza ku wa 13 Werurwe 2011, amapera ni ni kimwe mu mbuto zikize kuri vitamine C, bituma afasha mu kurwanya indwara ya kanseri. Izi mbuto kandi zivura kuva bidasanzwe kw’abagore kimwe n’indwara zo ku ruhu. Ipera kandi ngo ni kimwe mu giti gishakwaho imiti nk’uko Dr. Gerard Saint Rose ku rubuga rwa interinete Doctissimo.fr abihamya. Kuba Amapera akungahaye ku myunyu ngugu, Karisiyumu, Manyeziyumu, Feri na Potasiyumu, afasha kwihagarika ku buryo butagoranye ndetse no kwituma neza.
Labels: imirire


text:
Mu rwego rwo kuboneza urubyaro ku bagabo, bamwe bo mu karere ka Gatsibo mu murenge wa Ngarama bavuga ko nabo babonewe ibinini nk’ibyo abagore bakoresha mu kuboneza urubyaro bagira umwete wo kubikora kuko ngo uburyo bo bashyiriweho bwo kubafunga burundu bo bita guca umutsi ngo basanga bibagora.
Bamwe muri abo bagabo bavuga ko ubu buryo abagore babo batabwishimira babacyurira ko bikonesheje maze bakabaca inyuma.
Uwitwa Butare Jean Claude wo mu Murenge wa Rugarama, yagize ati “Ntabwo rwose njye natekereza kuboneza urubyaro kuko umuntu ajya kuboneza urubyaro bakamuca umutsi, hakaba hanashira iminsi ukabona umugore aratwite. Iyo baguciye uwo mutsi ngo ntiwongera gutera akabariro nk’uko bisanzwe ubwo rero uhitamo umugore akaba ariwe ubikora ariko natwe batuboneye ibinini cyangwa urushinge byatworohera.”
Ku rundi ruhande, hari bamwe mu bagore na bo bafite imyumvire y’uko batakwemerera abagabo babo ko bajya kuboneza urubyaro bibakoreweho kuko ngo uburyo bwashyiriweho abagabo batabwishimira.
Uwitwa Nyiramana Dative yagize ati “Ntabwo nakwemerera umugabo wanjye ajya kuboneza urubyaro kuko babaca umutsi ngo ntibongere gutera akabariro. Ubwo rero byaruta akaba ari jyewe ubijyamo kereka babahaye uburyo bundi butari ubwo kubaca umutsi”
Dr. Christopher Ruhara ushinzwe ubuvuzi mu Bitaro bya Ngarama biherereye muri aka Karere ka Gatsibo we ntiyemeranywa n’abavuga ko igituma abagabo batitabira kuboneza urubyaro ari uko uburyo bashyiriweho bugoye, ati “Ntabwo kuba batitabira kuboneza urubyaro ari uko uburyo bashyiriweho ari bubi ahubwo ni imyumvire kuko ntacyo umuntu ahindukaho, icyo ahindukaho ni uko atabyara gusa naho kuvuga ngo abagore babaca inyuma ni ingeso baba basanganwe.”
Gahunda yo kuboneza urubyaro yabanje gukorerwa ku bagore gusa nyuma iza no kugera kubagabo, ibitaro bya ngarama bikaba bimaze kwakira abagabo batanu bitabiriye iyi gahunda.


text:
Mushimiyimana Emmanuel w’imyaka 23 arashakishwa hamwe n’umugore we Uwababyeyi Nadine w’imyaka 19 nyuma y’uko uwo mugabo yibye amafaranga umukoresha yogerezaga imodoka mu Mujyi wa Kigali.
Tariki 13 Nzeri nibwo ayo mafaranga yibwe. Uwo mukoresha yatangaje ko Mushimiyimana yari asanzwe aza koza imodoka ze mu rugo yarangiza agataha.
Ku mugoroba wa tariki 13 Nzeri ubwo nyir’imodoka yari avuye kubikuza kuri banki amadolari ibihumbi icumi yo kujya kugura ibikoresho by’ubwubatsi, ngo nibwo Mushimiyimana yamucunze yinjiye mu nzu kuganira n’abashyitsi, afata ya mafaranga mu modoka arayatwara.
Nyuma yo gutwara ayo mafaranga, bivugwa ko Mushimiyimana yahise ahamagara umugore we babanaga i Kigali, amubeshya ko hari mwene wabo ukoze impanuka ku bw’ibyo agomba kwihuta bakajya kumureba.
Ngo bahise bagenda nta n’imyenda batwaye, telefone zabo bahita bazikura ku murongo.
Iki kirego cyagejejwe mu bugenzacyaha ngo abakekwa bashakishwe dore ko banaburanye n’umwana wabo w’amezi arindwi.
Mushimiyimana Emmanuel ni mwene Twagirumukiza Cyril na Yandema Josephine. Yavukiye mu Karere ka Kamonyi, Umurenge wa Musambira, Akagali ka Buhoro mu mudugudu wa Gihogwe.
Uwababyeyi Nadine ni mwene Mutabazi Protegène na Mukantwari Christine bo muri Kamonyi, umurenge wa Musambira, Akagali ka Kivumu mu mudugudu wa Nyarenge.
Uwababona yamenyesha ubuyobozi bumwegereye cyangwa agahamagara kuri: 0788265595/0738300513 agahabwa ibihembo bishimishije.


text:
VIDEWO
#UMUSHYIKIRANO 2015:
IBITEKEREZO
-
mwiriwe munshimire HE Paul kagame KO tumushimira ubushishozi nubuhanga akomeje kutuyoborana utu ubutwari numurava uzabihorane .nkaba ndi vétérinaire privée ababyeyi bacu barabashima kuko Ubu abana barakamirwa amata kuruhimbi!!none nkabansaba inkunga namahugurwa ndetse bishoboka bamwe tujya duhura nikibazo cyamikoro inka zigapfa zibyara KD bidakwiye kandi twabishobora.tubonye ibikoresho twafatanya naba VET bimirenge maze umusaruro ukiyongera.nkanjye ndi A2 ariko ndumva mbonye iyonkunga byamfasha kuko ngerageza nokubyaza inka nzibaze murakoze
-
mwiriwe munshimire HE Paul kagame KO tumushimira ubushishozi nubuhanga akomeje kutuyoborana utu ubutwari numurava uzabihorane .nkaba ndi vétérinaire privée ababyeyi bacu barabashima kuko Ubu abana barakamirwa amata kuruhimbi!!none nkabansaba inkunga namahugurwa ndetse bishoboka bamwe tujya duhura nikibazo cyamikoro inka zigapfa zibyara KD bidakwiye kandi twabishobora.tubonye ibikoresho twafatanya naba VET bimirenge maze umusaruro ukiyongera.nkanjye ndi A2 ariko ndumva mbonye iyonkunga byamfasha kuko ngerageza nokubyaza inka nzibaze murakoze
-
nyakubahwa Présidentnitwa Adolphe ikibazo mfite urukiko rwa Nyamirambo rwaciye urubanzarwanjye batamenyesheje kdi arijyewe watanze ubujurire nta na assignation nabonye bemezako nsizwe ubundikwishyuzwa mwamfasha nkarenganurwa
murakoze.
-
Andika Igitekerezo Hano
Nakubahwa president wa Repuburika twifuza ko mwadufa mu kiga kukibazo cya nyobozi zi midugudu kuko ko haricyo mwajya muzigenera nibura mu kwezi kumwe mu mwaka kuko iterambere tugezeho tubikesha wewe ku beta ubuyobozi bwiza dukesha wewe, ikindi nyakubahwa nikibazo cya mazi kuko ari ikibazo tubona kibangamiye abanyarwanda mu karere Ka Bugesera Murakoze!!!


text:
Umuyobozi w’Ishami rishinzwe Umutungo Kamere w’amazi mu Kigo gishinzwe Amazi n’Amashyamba,Tetero François, yatangaje ko hatangiye guterwa ubwatsi, amashyamba, imigano, hagacibwa n’amaterasi mu cyogogo cy’umugezi wa Nyabugogo kuko isuri imanukiramo ariyo iyitera gusa na nabi.
Yabwiye itangazamakuru ko hari gukorwa igenamigambi ry’imicungire ya Nyabarongo kugira ngo mu minsi iri imbere izahinduke urubogobogo.
Yagize ati “Turimo gukora igenamigambi ry’imicungire y’ikibaya cya Nyabarongo kuko kubungabunga umugezi nk’uyu bisaba kureba ahantu hose amazi atemba awinjiramo aho aturuka, tugashyiraho nk’ikarita igaragaza ahantu hose hangiritse n’ubuso bukeneye gukorwaho n’icyakorwa niba ari ahakwiye guterwa amashyamba cyangwa gukora amaterasi."
Yakomeje avuga ko iryo genamigambi riri kunozwa kandi mu gihe kitarenze amazi abiri rizaba risojwe ariko bihaye intego yo kurishyira mu bikorwa mu gihe kitarenze imyaka itandatu.
Mu bikorwa byo kubungabunga Nyabarongo hanarimo imishinga y’ibikorwa by’iterambere nko kubaka ingomero z’amashanyarazi, bigahindura imibereho y’abaturage.
Ayabasore Erneste wo mu Kagari ka Matyazo, Umurenge wa Mushishiro, yagize ati “ Twabashije kubona amashanyarazi mu gihe mu myaka yashize ntayo twagiraga njye ubwanjye nanabonyemo akazi nkuramo ibihumbi 100 Frw. Ikindi kandi tutarakorerwa amaterasi imvura yaragwagwa ubutaka bukirukanka bwose na ya myaka wahize mugasanga iragiye ariko ubu ntikigenda.”
Ku nkunga ya Ambasade y’u Buholandi mu Rwanda binyuze muri Water for Growth hamaze gukorwa amaterasi kuri hegitari zigera ku 1000 ziherereye mu turere twa Muhanga na Ngororero mu rwego rw’ishyirwa mu bikorwa ry’imirimo yo kubungabunga Nyabarongo.
Water for Growth Rwanda ni umushinga Leta y’u Rwanda ifatanyije n’u Buholandi ukaba ugamije kunoza imicungire n’imikoreshereze y’umutungo kamere w’amazi mu Rwanda.
Uyu mushinga ugenzurwa na Leta y’u Rwanda binyuze mu Kigo gishinzwe Amazi n’Amashyamba (RWFA) ugaterwa inkunga na Ambasade y’u Buholandi mu Rwanda.


text:
Uko umwaka utashye Pasiteri Emma Ntambara ategura ibiterane mu bice bitandukanye by’igihugu ndetse no hanze yacyo. Yari amaze igihe kinini nta bitaramo byagutse ategura ku bw’impamvu zinyuranye ariko kuri ubu yijeje abakunda inyigisho ze kongera kubona ukuboko kw’Imana muri iki giterane.
Ibiterane asanzwe ategura byitabirwa ku rwego rukomeye, amaze kuzenguruka uturere turimo Muhanga (2011), Akarere ka Gasabo kuri Petit Stade(2012), Gicumbi(2014) ,Nyagatare na Kayonza(2015), mu karere ka Musanze yagiyeyo mu 2016 na nyuma y’aho akomereza ahandi.
Igirerane cya Pasiteri Emma Ntambara kizabera mu Karere ka Kicukiro yiteze ko kizitabirwa n’abantu ibihumbi nk’uko byagiye bigenda mu bindi biterane yakoreye hirya no hino mu gihugu.
Yabwiye IGIHE ko mu abazaza kwifatanya na we bazabona ibitangaza birimo gukira indwara zananiranye ashingiye ku bidasanzwe Imana yamukoresheje mu minsi yatambutse.
Yagize ati “Imana idukoresha iby’ubutwari n’ubu iracyakora , ni yo mpamvu twateguye iki giterane cy’ububyutse no gukira indwara kuko itorero ry’Imana rigomba kuba mu bihe byo gusenga rishikamye kandi abafite ibibazo by’uburwayi butandukanye n’ibindi byo mu buzima busanzwe nabo bagasengerwa bigakemuka. Byose bizashoboka kuko mu ijuru hari Imana ishobora byose bityo turahamagarira abantu kuzaza ari benshi.”
Yongeyeho ati “Intego rusange y’ibi biterane nkoresha hirya no hino ni ukubwiriza abantu ubutumwa bwiza bwa Yesu no kubiteguza ko kugaruka kwe kwegereje ndetse no kubohoka bagakira indwara z’umubiri.”
Uko umwaka utashye, Pastor Emma Ntambara tegura ibiterane mu ntara zitandukanye z’igihugu ndetse no hanze. Muri uyu mwaka wa 2018 igiterane cye kizabera mu Mujyi wa Kigali mu Karere ka Kicukiro i Kanombe ahakorera Itorero rya Miracle Center Church.
Iki giterane kizamara iminsi ine, kizatangira kuwa Gatandatu tariki ya 9 kugeza kuwa Mbere tariki ya 11 Kamena 2018, kizajya gitangira saa cyenda gisozwe saa kumi n’ebyiri z’umugoroba( 15h00-18h00).


text:
Iki gitabo cy’amapaji 68 cyibanda ahanini ku byo abifuza gushyingirwa bagombye kumenya n’uko bagombye kwitwara mu gihe babana kugira ngo babane neza mu munezero.
Kigizwe n’amasomo icyenda agaruka ku kubwira abitegura gushakana ko bagomba kumenyana neza mbere yo gusezerana; kumva ko mu gihe urugo rushinzwe bagomba gusabana no kumenya uko bakemura amakimbirane yavuka; kumenya gucunga neza umutungo w’urugo; gushimangira urukundo nyuma yo gushakana ndetse no gukora icyerekezo cy’urugo rwiza n’izindi nyigisho zirimo izerekana ko gushaka bitagarukira ku mibonano mpuzabitsina.
Pasiteri Rutayisire avuga muri iki gitabo ko umugambi wo kucyandika wavuye mu kwitegereza uburyo ingo zisenyuka no kumva akababaro k’abantu benshi cyane cyane abakiri bato bakunze kwibaza icyo bakora kugira ngo bubake urugo rwiza.
Mu nama agira abifuza kurushinga, agaruka ahanini ku gushimangira ko urugo ari umushinga w’Imana, akibutsa ko nk’uko nta muntu usa n’undi bityo nta n’urugo rusa n’urundi ko kubaka urugo ari nko kugura igitambaro ukajya kudodesha umwambaro wawe ukidoderamo ugukwira kandi ukunogeye ukwawe.
Buri ngingo yose gikomojeho kiyivuga mu buryo bwagutse, hatangwa ingero ndetse ku musozo wa buri nyigisho umwanditsi akagufasha kumenya neza ibyo wagombye gusigarana nk’inama.
Icyo Rutayisire avuga ku mibonano mpuzabitsina
Imibonano mpuzabitsina ni imwe mu ngingo abantu benshi badakunze kuvugaho rumwe; aha Rutayisire nawe ayikomozaho muri iki gitabo; akavuga ko ari kimwe mu bintu bikoreshwa nabi ku isi, kandi ko iteshwa agaciro mu buryo bunyuranye.
Yanditse ko Imana yaremye imibonano mpuzabitsina nk’ikintu cy’agaciro kenshi cyane ndetse Pawulo we avuga ko urukundo rw’umugabo n’umugore rushushanya imibanire ya Kristo n’Itorero rye kandi ko ntacyo Imana yaremye ari kibi.
Avuga ari “Imibonano mpuzabitsina ntabwo ari yo igize kubaka urugo, nta nubwo ari yo irugira rwiza; ni agace gato cyane mu bituma ruba rwiza.” Yongeraho ko imibonano mpuzabitsina ari ikintu Imana yahaye abantu ngo bakinezerwe ariko batarenze umupaka.
Dr. Rutayisire agaragaza ko Imana yaremeye imibonano mpuzabitsina kugira ngo abantu bayinezerwe. Avuga ko kwigisha ku by’imibonano mpuzabitsina atari ibintu by’ibipagani ahubwo ko ari ikimenyetso cyo kuba umunyamubiri
Kuri iyi ngingo ashimangira ko Imana yaremye imibonano mpuzabitsina nk’inzira yo kororoka kw’abantu, nka bumwe mu buryo bwo kurinda abantu icyaha cy’ubusambanyi.
Anagira inama abashakanye ko imibonano mpuzabitsina igomba gukorwa neza, byaba mu gutegurana, kugera ku ndunduro, kandi buri wese akamenya ko hari itandukaniro riri hagati y’umugabo n’umugore mu kwishimira imibonano mpuzabitsina n’ibindi.
Iki gitabo cyanditse mu Kinyarwanda kiri mu byifashishwa cyane n’Ihuriro ry’Abagabo bubatse ingo mu buryo bwa gikirisitu (Fathers’ Union) rya Remera rishamikiye ku Itorero ry’Abangilikani mu Rwanda.
Iri huriro ryavutse mu 2007 muri Paruwase ya Remera rifite abanyamuryango barenga 270, rifitanye isano n’irya Mothers’ Union ryo rigizwe n’abagore.
Ni ihuriro ry’abagore biyemeje kugaragaza uruhare rwabo mu kubaka umuryango mwiza bahereye iwabo mu ngo. Bafatira urugero kuri Petero wo muri Bibiliya wari intumwa ya Yesu/Yezu, bityo bakifuza ko imibereho yabo babaho nka we mu kubaka ingo zabo.
Mu ngendo bakora, batanga iki gitabo nk’impano ngo kijye gifasha abasore n’inkumi bifuza gushinga urugo kugendera ku mahame agikubiyemo, bityo bakubaka ingo nziza.
Mu ntangiriro z’Ukwakira 2017, iri huriro ryabitangiye mu Itorero ry’Abangilikani bo mu Murenge wa Matimba, Akarere ka Nyagatare. Muri icyo gice cy’Uburasirazuba havugwayo amakimbirane mu ngo ateza ibibazo by’ubuharike, gusenyuka kw’ingo, kujya mu biyobyabwenge no kubicuruza, kubura kirera ku bana n’ibindi.
Abakirisitu bagaragaza ko izo nyigisho bahabwa mu kubaka ingo ari ngombwa mu kugera ku rugo rwiza, bahamya ko ruba ari umugambi w’Imana.


text:
Uwitwa MUKASHYAKA Joyeuse, mwene MUTSINDASHYAKA Emmanuel na NYIRAJYAMBERE Devotha, utuye mu Mudugudu wa Kamwiza, Akagari ka Munanira, Umurenge wa Nyakabanda, Akarere ka Nyarugenge mu Mujyi wa Kigali, ubarizwa kuri telephone 0787 702 138.
Yasabye uburenganzira bwo kongera izina INEZA mu mazina asanganywe, MUKASHYAKA Joyeuse akitwa INEZA MUKASHYAKA Joyeuse.
Impamvu atanga ni uko izina INEZA barimwise akiri muto ntiryandikwe mu bitabo by’irangamimerere. Ikindi ni uko aya mazina yayakoresheje mu nyandiko ze z’ishuri.
Akaba asaba kwemererwa binyuze mu nzira zemewe n’amategeko, kongera izina INEZA mu mazina asanganywe, MUKASHYAKA Joyeuse bityo akitwa INEZA MUKASHYAKA Joyeuse mu gitabo cy’Irangamimerere kirimo Inyandiko ye y’Ivuka.


text:
Mu gitondo cyo kuri uyu wa Gatanu tariki 3 Ugushyingo 2017 bamwe mu banyeshuri 400 biga baba mu kigo cya Lycee de Kigali bigaragambije babaza ubuyobozi bw’ ikigo impamvu butakibagaburira inyama n’ imigati.
Aba banyeshuri banze gusohoka mu cyumba bararamo (Dortoir) bakingira imbere bakoresheje ingufuri biguriye.
Umuyobozi ubashinzwe yageze kuri dortoir agiye kubabaza impamvu banze gusohoka bamubwira ko bashaka kuvugana n’ umuyobozi w’ ikigo ku kibazo cyo kuba basigaye bagaburirwa nabi.
Nk’ uko UMURYANGO ubikesha Igihe aba banyeshuri bavuze ko bamaze icyumweru badahabwa imigati ya buri gitondo n’ inyama bahabwaga rimwe mu cyumweru.
Martin Masabouyobora LDK yaganirije abanyeshuri batigaragambije barimo n’abaturutse hanze y’ikigo batari bazi ibyabaye, babasaba kwihangana nubwo wumvaga hari bake bavugira mu matamatama bagaragaza ko batabikozwa.
Yagize ati “Iyo wiga ugomba kwihangana…umuntu uwo ari wese agomba kwihangana n’igihugu turihangana, n’isi ikihangana; iyo bigeze ku kurya ntabwo wigaragambya.”
abasobanuriye ko bamwe mu babyeyi batarishyura amafaranga y’ishuri ndetse hakaba n’andi mafaranga ikigo kitarishyurwa na Leta n’indi mishinga.
Ati kandi “Abana b’ababyeyi bishyura bagomba gusangira n’abatarishyura. Ubu ngubu amafaranga nta yahari, amafaranga ari hanze yagombaga gusoza igihembwe ndetse tukanakomeza, ubu ntayo ariko tugomba gukora tukayabona, murabyumva?”
LDK iberewemo imyenda myinshi.
Ubuyobozi bwa LDK buvuga ko kugeza ubu ababyeyi babereyemo ikigo umwenda wa 15 686 000 Frw. Ntiburanabona amafaranga ya leta yo kugaburira abana (school feeding) y’igihembwe cya gatatu angana na 4 673 000 Frw n’asanzwe agenerwa amashuri abanza n’ay’isumbuye (capitation grant) 1 208 000 Frw.
Bwasobanuriye abanyeshuri kandi ko kuba ibiribwa bimwe byavanweho byanatewe n’imishinga irihira abanyeshuri bamwe nka Imbuto Foundation itarishyura 1 532 500 Frw, FARG yo ntirishyura amafaranga y’ishuri y’umwaka ushize wa 2016 angana na 1 077 000 Frw. Ayo mafaranga yose ateranyijwe angana na miliyoni zisaga 24.
Masabo avuga ko babonye batangiye gufata amadeni ku muntu ubazanira imigati bagahitamo kuba bayivanyeho kuva mu minsi ibiri ishize mu gihe bagitegereje amafaranga, naho inyama zo bari bamaze ibyumweru bibiri (inshuro ebyiri) gusa batazigabura.
Umuyobozi wa LDK avuga ko nta mwana yirukana, ahubwo ko agiye kubaganiriza akabasaba kunyurwa na duke twabonetse, bakishimira byibuze ko bakibona igikoma kirimo amata, bakabona n’ibindi byose bisabwa ku ishuri.
Avuga ko yavuganye na Minisiteri y’Uburezi ikamubwira ko amafaranga yo kugaburira abana yamaze koherezwa, yageze muri Minisiteri y’Imari n’Igenamigambi, ikiyakerereza kikaba uruhererekane rusanzwe rwo mu mabanki.
Yizeye ko nyuma y’umunsi umwe cyangwa ibiri aba yazibye icyuho kiri mu ifunguro ryiza rigenerwa abiga muri Lycée de Kigali.
Ishuri rya Lycée de Kigali rifite abanyeshuri 1361 biga mu mashami atandukanye arimo ay’Imibare n’Ubugenge n’Ubutabire.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Mumbwire neza ntabwo ndasobanukirwa: ikigo cya Sevondaire kiracyafite abarihirwa na FARG?! Ntabwo byumvikana. Ubu se dufite abana bakiga Secondaire bafite imyaka 23?! Wenda ndabyumva nabi.
mukunda ko ibintu bicika gusa ubwo wowe uvuga ngo bigaragambye, kugeza bikemutse, ubwo uvuze iki!ababyeyi barimo ikigo 15 686 000 warangiza ngo bagume bigaragambye ahubwo iyo uvuga uti nibabirukane, bajye iwabo kugeza bishyuye, kuko ikibazo kiri, ku babyeyi kurusha ikigo inyama, nimigati uretse ubwirasi, niwabo siko babibona, buli gihe ntimugashyigikire amafuti
Ubuyobozi bw’ishuli bwagombaga kubwira abana ikibazo gihari mbere yuko bigaragambya.Twakoze inama y’ababyeyi bongera minerval kugirango abana barye neza.
Minerval ya LDK ingana niyamashuli ya privé
Hhhh,iyo Bari iwabo barya inyama n, umugati kangahe? Ese ntibazi ko Hari ibigo byinshi bitabona Ibi bitunzwe na kawunga n, udushyimbo nabyo bikaba bike? Niba babibaha nibabihe amashuri yose.
Uwo muti si wo ahubwo abarengana bose niba badakemuriwe ibibazo bagomba kwigaragambya mpaka bigakemuka.
ARIKO MANA MURABATESI KOKO NGO MUSIBA KURYA INYAMA ICYUMWERU KIMWE NO KURYA IMIGATI ICYUMWERU KIMWE GUSA MUKIGARAGAMBYA? ARIKO BIRATANGAJE PE UWO MUTETO WO KWIGARAGAMBYA MUBIRUKANE BAGENDE BAMARE IWABO ICYUMWERU BAZAGARUKA BYASHIZE


text:
KANDA HANO UREBE VIDEO
Kuva kuwa mbere tariki ya 3 Nyakanga 2017 ku rusengero rwa ADEPR Muhima hari kubera igiterane cy’amasengesho ya mu gitondo bizwi nka nibature, benshi bakaba bakomeje kukiboneramo imigisha.
Iki giterane gifite intego ivugango “Dukunde kuzindukira munzu y’Imana” amagambo aboneka muri Luka 21:37-38, cyatangiye kuri uyu wa mbere kikazasozwa ku cyumweru tariki ya 9 Nyakanga 2017.
Umuvugabutumwa Pst BAKANIZI Samuel niwe mwigisha w’ijambo ry’Imana muri iki giterane afatanyje n’amakorari yose yo kuri uyu mudugudu.
Mu minsi y’imibyizi iki giterane kiba mu masaha y’igitondo, kuva saa kumi n’imwe (5hoo) kugeza saa moya (7h00). Ku munsi wo kuwa gatanu tariki ya 7 Nyakanga iki giterane kikazaba mu masaha y’umugoroba guhera saa kumi n’igice (16h30) kugeza saa moya n’igice (19h30).
Ku munsi wok u cyumweru iki giterane kizasozwa mu gitaramo kizaba guhera saa munani (14h00) z’umugoroba kugeza saa (18h00).
Abakristu benshi bemeza ko isengesho rya mu gitondo aringenzi cyane kuko ari nk’ingabo igukingira umunsi wose, bityo nawe nimba uri umukristu ujye ukunda kubyuka wiragiza Imana.
Ivan Heritier


text:
*Imyuzure mu duce twegereye Sebeya ngo itangiye kugira ubukana mu gihe cya vuba,
*Sebeya imaze kwimura abaturage benshi hari n’abandi bashobora kwimuka,
*Isuri, kwangiza ishyamba rya Gishwati, ubucukuzi bw’umucanga ngo biri mu byanziza Sebeya.
Kuri uyu wa kane tariki 22 Werurwe isi yizihije umunsi mpuzamahanga wahariwe amazi, mu Rwanda wizihirijwe i Rubavu mu murenge wa Kanama mu kagari ka Kamuhoza mu mudugudu wa Rukoro, aho muri uku kwezi umugezi wa Karambo umena muri Sebeya wuzuye ugateza ibyago abaturage batigeze bahura nabyo, bamwe bagasenyerwa abandi imirima igatwarwa, umugezi wateweho ibiti ndetse ukikizwaho imifuka iteyemo imbingo.
Abaturage bo mu murenge wa kanama bari baje mu muganda udasanzwe wateguwe n’umushinga Water For Growth n’Ikigo cy’Amazi n’Amashyamba (Rwanda Water and Forestry Authority), babwiye Umuseke ko ibyababayeho ubwo umwuzure wabateraga tariki 4 Werurwe 2018 babonye ibyago batigeze bagira.
Amahirwe kuri Nyiranzanira Speransiya w’imyaka 46 y’amavuko, ni uko imvura yabateje imyuzure yabaye ku manywa, yashoboraga kubura abana be batatu yari yasize mu rugo, umukuru muri abo bana afite imyaka 7 yahungishije barumuna be babiri bajya kugama ku muturanyi, imivu ijya mu nzu yabo itwara ibintu abana bararokoka, ngo barinzwe n’Imana.
Ati “Nari nagiye gucuruza nasize abana imyuzure iraza yinjira mu nzu ibyarimo birasohoka biragenda cyakora inzu ntabwo yahirimye, harimo abana batatu icyo gihe bugamye ku muturanyi amazi ntiyabageraho, iyo biza kuba ari nijoro byari kuba ibindi bintu, amazi yari kutugeraho ntitumenye aho aturutse n’urupfu rwari kuzamo.”
Kuri muzehe Ntamugabumwe Yozefu utuye mu kagari ka Musabike ngo mu myaka yashize bari batuye nta kibazo bafite, ariko atwereka ahari hatuwe n’abantu mu myaka itanu ishize ubu hakaba harabaye ikirangara ku bera amatongo ya beneho bimuwe na Sebeya, avuga ko amazi menshi avanze n’amabuye yabagezeho muri uku kwezi byari bimeze nk’inkuba.
Ati “Mu myaka ya mbere tukihatuye byari bimeze neza, noneho igihe bashyiriyemo amaterasi iriya ruguru muri Arusha (ni agace ko muri Rubavu) imvura yaramuka iguye ubutaka bukamanuka n’amabuye byose bikaza bimeze nk’inkuba bikuzura hano.”
Nzabonimpa Gregori w’imyaka 33 yatubwiye uburyo umugezi wa Karambo wataye inzira imyuzure ukawuyobya mu 1998, nibwo wimuye abantu n’urusengero rwari ruhari rw’Abapenikositi, abari bahatuye bimurirwa ahitwa mu Gitogo.
Mujawamariye Consiliya w’imyaka 63 atuye mu kagari ka Mahoko, avuga ko kuva mu 1989 aribwo umugezi wa Karambo wagiye wuzura ugatangira kuyoba ukamanura ubutaka n’amabuye ari nako usenyera abaturage, ubuyobozi bufata ikemezo cyo kwimura abandi basigaye bari mu manegeka.
Uyu mubeyi avuga ko bitangira kuba abaturage batemye ishyamba kimeza rya Gishwati ryafataga amazi, bahahinga ibirayi, bibuka kuhatera ibiti bamaze kubona ingaruka.
Mu muganda wo kuri uyu wa kane tariki 22 Werurwe, hatewe ibiti byo mu bwoko bwa Alnus kuri m 300 z’umugezi wa Sebeya ndetse hanakorwa ‘digue’ (ku bunararibonye bw’Abaholandi) igizwe n’imifuko igerekeranye hejuru bagateraho imbingo, ngo nizo zizashokera mu mugezi zikajya zifata amazi ntasaguke ngo yangize imirima.
Imyuzure yabaye tariki 4 Werurwe muri Rubavu wagize ingaruka mu mirenge ine, amazi arengera imirima n’imyaka, hasenyutse burundu inzu 33, ubwiherero 356, muri rusange ngo abakozweho ni 1200 nk’uko Umuyobozi w’Akarere ka Rubavu Habyarimana Gilbert yabivuze.
Umuyobozi Mukuru w’Ikigo cy’Igihugu cy’Umutungo kamere w’Amazi n’Amashyamba, Prime Ngabonziza avuga ko ingaruka zizaterwa no kwangiza umugezi wa Sebeya zishobora kuzakoracyane ku mugi wa Rubavu.
Ati “Amazi adafashwe neza birahungabana ubuzima bw’abantu bukangirika, dufite ibihe bidasanzwe by’imihindagurikire biteza imyuzure ariko twanyuze muri byinshi ntitwananirwa n’imiyaga, n’imyuzure cyangwa izuba.”
Prime Ngabonziza yasabye abaturage guhinga neza mu misozi no mu byogogo bya Sebeya, bagakorana neza ibikorwa by’ubucukuzi bwa kariyeri, bagafata amazi y’imvura kandi hakirindwa imiturire mibi, ibyo ngo iyo bidakozwe neza bigira ingaruka mu guhungabanya abaturage.
Ati “Twirinde ibikorwa byangiza tureke kurwana n’amategeko turwane no kurinda ubuzima bwacu.”
Yasabye abaturage kwirinda gusarura ibiti biteze bakamenya ko igihe babikoze bangije ibidukikije, ikindi ngo bagomba kurinda imigano iterwa ku migezi, ndetse bakarinda amaterasi ashyirwaho ngo afate ubutaka.
Bigenda gute ngo Sebeya iteze imyuzure?
Sebeya ni umugezi munini uva mu ishyamba rya Gishwati , iyo ugeze ku Kamuhoza, uhura n’undi mugezi witwa Karambo uturuka mu musozi wa Muhungwe ukakira amazi y’akagezi kitwa Bihongoro gaturuka muri Ngororero, Karambo kandi yakira andi mazi y’umugezi wa Yungwe uva ahitwa Murambi, bigahura n’amzi ava mu kandi kagezi gato ariko kateye ubwoba abaturage iyo kuzuye abo hakurya barakomera bakoresheje kuvuza ingoma, abo hakuno ntibambuke, ako kagezi kitwa Gisunyu kava mu musozi wa Muhungwe na ko, ayo mazi rero amanukana ingufu nyinshyi agahura na Sebeya.
Mu mezi make ashije abantu bane bamaze gupfa muri kari karere ka Rubavu bazize kurohama. Uretse iriya migeze twanavuga akagezi kitwa Bukeri iyo kuziye gateza imyuzure kuri Mahoko nk’uko uwitwa Bariyanga Gaspart yabidutangarije, hakaba n’akagezi kitwa Nyirabisazi kava mu kirunga cya Kalisimbi.
HATANGIMANA Ange Eric
UMUSEKE.RW


text:
Ku itariki ya 10 Kamena 2018, abagize Inama y’Igihugu y’Ishyaka Riharanira Ukwishyira Ukizana kwa Buri Muntu/PL bakoze inama yayobowe na Perezida w’Ishyaka PL, MUKABALISA Donatille. Atangiza inama, Perezida w’Ishyaka PL yavuze ku matora y’Abadepite ateganyijwe mu ntangiriro z’ukwezi kwa Nzeri 2018 aho yagaragaje ko imyiteguro yayo ikomeje kandi ko abari mu nzego z’ubuyobozi za PL babimenyeshejwe kugira ngo abayoboke ba PL babyifuza bazatange kandidatire zabo muri ayo matora.
Yagaragaje ko Ishyaka PL ryateguye amabwiriza yerekeye ishyirwaho ry’urutonde rw’abakandida mu matora akaba yaremejwe na Komite Nyobozi y’Ishyaka PL yasabye ko agezwa ku bayoboke ba PL kugira ngo bamenye ibishingirwaho mu kujya ku rutonde rw’abakandida. Izindi ngingo Perezida w’Ishyaka PL yagarutseho ni izari kuri gahunda y’inama zijyanye n’imirongo migari ya gahunda ya Politiki y’Ishyaka PL y’imyaka itanu (2018-2023) n’ikiganiro ku “ruhare rw’umuturage mu miyoborere myiza”.
Yagaragaje ko Ishyaka PL ryateguye politiki rizagenderaho kugeza mu 2023 asaba ko bayinoza kuko ariyo izashingirwaho ibikorwa by’Ishyaka PL mu gihe cy’imyaka itanu iri imbere. Yagaragaje ko ikiganiro ku bijyanye n’imiyoborere cyateguwe kugira ngo abayobozi ba PL barusheho bo ubwabo n’abo bahagarariye kugira uruhare muri gahunda z’Igihugu, bakazigira izabo, ari na byo bituma bagira uruhare rufatika mu itegurwa, ishyirwa mu bikorwa n’isuzuma ry’izo gahunda.
Ikiganiro ku ruhare rw’umuturage mu miyoborere myiza cyatanzwe na Dr Usta KAITESI, Umuyobozi Wungirije w’Urwego rw’Igihugu rw’Imiyoborere (RGB) wagaragaje ko imiyoborere myiza ishingira ku guha agaciro umuturage kandi ko iterambere ry’Igihugu ariwe rigomba gushingiraho. Yagaragaje ko Leta y’u Rwanda yashyizeho politiki n’ingamba bigamije guteza imbere imiyoborere myiza no gufasha umuturage kugira uruhare mu bimukorerwa.
Yasabye abayoboke ba PL gushyira imbere indangagaciro z’umuco nyarwanda, gukunda Igihugu bitabira gahunda za Leta, kurangwa n’ubwangamugayo, guharanira guhindura imibereho y’Abanyarwanda bafashwa guhindura imyumvire kuri bimwe mu bidindiza imibereho yabo, kubatoza kugira uruhare mu kwikemurira ibibazo no guharanira ubumwe bwabo.
Abagize Inama y’Igihugu y’Ishyaka Riharanira ukwishyira ukizana kwa Buri Muntu/PL bagejejweho imirongo migari ya gahunda ya Politiki y’Ishyaka y’imyaka itanu (2018-2023) yubakiye ku ngingo zirimo imiyoborere myiza ijyanye no gutanga serivisi nziza, umutekano n’ubusugire bw’Igihugu, ububanyi n’amahanga, guteza imbere ubukungu harimo guteza imbere ubuhinzi n’ubworozi, ubucuruzi n’inganda, ibikorwa remezo, ingufu, amazi n’itumanaho, uburenganzira bwa muntu n’ubutabera, imibereho myiza y’abaturage hibandwa ku buzima, uburezi, umurimo, ubwiteganyirize, urubyiruko, Umuco na Siporo, uburinganire n’ubwuzuzanye hagati y’umugore n’umugabo, kurengera ibidukikije, ubushakashatsi n’ikoranabuhanga (ICT).
Abagize Inama y’Igihugu y’Ishyaka Riharanira ukwishyira ukizana kwa Buri Muntu/PL basoje inama y’Inama y’Igihugu biyemeje gukomeza kugira uruhare rugaragara mu ishyirwa mu bikorwa rya gahunda zose zigamije iterambere ry’Igihugu.
Bikorewe i Kigali, kuwa 10 Kamena 2018.
MUKABALISA Donatille
Perezida w’Ishyaka PL


text:
Disputer the challenge and life circumstances , I have to report that we Final Hosted Our STORY TELLING FOR FUNDRAISING TO BENEFIT RWANDAN ORPHANS GENOCIDE SURVIVORS INDIVIDUALS AND ORGANIZATIONS WHICH SUPPORT RWANDAN ORPHANS.
I am so Happy to share with You some message from the participants, Thanks to the Facebook Social Media Video Group Call,I honored to participate in Live from New York City on really time, here in New York City we were around 3:30 am because in Rwanda, Kigali they were around 9:30am
The Training, Workshop started 9:30am in Kigali time which is 3;30 am New York EAST Time.
Because I was so excited to be on training, I weak up around 2;30am then posted in our Facebook group with I previously created to communicate , They I asked: Mr. Sekamana, The Expert what happened? I don’t see you teaching in group? a
He replied : No we still have 1h:30′ to go
I said ” Oohhps !
Then I went back to sleep about 1 hr. I weak up , get ready to come on facebook in group to get ready and see if there is the last minutes assistance Mr. Sekamana need or anybody in group need before the Course.
I am glad I went there few minutes before, because we find out that some people are not familiar of how to use Facebook Group Conference Video Call.
I had to post instructions in group to show everybody what to do to be on Video Facebook Group Call step by step.
I am so Thankful ,
I prayed before the Training Workshop STORYTELLING FOR FUNDRAISING , so God can help the train as well as the listeners after the training around 5:46am , I also prayed to Give Thanks to The Creator for the opportunity and accomplishments.
I was very amazed by the High Level Knowledge of Our Expert Mr. Sekamana and his way of breaking down everything in Our Mother Tongue, Kinyarwanda. Just beautiful.
We even had time of Q & A after ward.
Participants asked me questions as well as my Expert.
I learn a lots from the Q & A from participants as well as they wonderful suggestions and feedbacks
Everybody loved it they requested to do it again and again.
Some said that its very cheapest way to educate them without spending to much time and money to travel from the Home towns to the City.
I was very happy to see everybody on Video Facebook Conference Call as well.
Its felt like I was with them in one place… even tho we were in completely different continents but THE POWER OF SOCIAL MEDIA MAD US FEEL VERY CLOSE AND CONNECTED.
This is what I share in my Self Published Audio Book : USING THE POWER OF SOCIAL MEDIA TO POSITION YOURSELF : 5 Quick Ways to Standout from the Crowds and Succeed
After the Training workshop I got headache BUT I was very Happy.
I MUST SHARE WITH YOU SOME QUICK FEED BACK , OUR PARTICIPANTS SHARED IMMEDIATELY ON OUR FACEBOOK GROUP, TESTIMONIALS ARE STILL IN OUR RWANDAN LANGUAGE KINYARWANDA, I am till waiting for our Translate to translate them in English.
Message from Nadine : “Nuburyo mwatwigishijemo uko Umuntu yabasha gusabamo inkunga
Nogutinyuka ukivuga ntanakimwe usize inyuma kugirango ugufasha agufashe akuzi Azi uwo afasha
Murakoze
Njye anomahugurwa ndayakunze kuko yandemyemo imbaraga”
Message from Eric : “Icyo nungutse ni uko ibikorwa byivugira, iyo umuntu agufasha kugirango akomeze kugufasha ni uko umugaragriza umusaruro w’ibyo wagezeho, bityo ukamuremamo ikizere akaba yanagufasha kubona abandi baterankunga.”
Ben said : “Mwakoze,Gusa nge nabihuza na bible ivuga ngo duhabwa nabi kuko dusaba nabi natwe rero iyo utazi icyo ushakaka ko baguteramo inkunga akenshi uhabwa Ibyo utifuzaga nyara aruko utasobanuye icyo washakaga.”
Elise Said :” Njyewe nungukiyemo, kwigirira icyizere, gushyira ibyo ushaka gukora k’ umurongo, – Kudahuzagurika mubyo ukora cg wifuza gukora, Kutaba Nyamujyiyobigiye.Kudatakaza intego zawe nyamukuru ziba zaratumye utangiza icyo gikorwa
Kuba umwizerwa mubyo ukora haba abagenerwabikorwa, haba mubo mukorana, haba no mubagutera inkunga.
Kudashyira imbere amafranga ko ariyo ukeneye ahubwo ugashyira imbere ibikorwa wifuza kuzakoresha ayo mafranga….
Muri make nungutse byinshi cyane.”
Claudine, The Initiator said : Wow.
Ndishimye cyane weee. Abavandimwe bungutse byinshi cyane. Ndanezerewe ko icyo naringamije ko kigerwaho muri aya mahugurwa ko cyagezwehom mpaye Imana icyubahiro. Imana ishimwe cyane.
Bravoo @Sekamana Archimède uri umwalimu mwiza kandi w’umuhanga murwego rwohejuru. Kuko kwigisha abantu buri umwe akunguna ubumenyi bishoborwa babacye. Congratulations. Nongeye no kubwira abavandimwe babashije kuza mumahugurwa Nti: Congratulations… Gutera imbere bisaba umuhate kandi no kwiga guhoraho ndetse no kwitanga kurusha abandi..Abantu bose babaye Successful iyo urebye ubuzima bwabo nibibazo bajyiye bacamo usanga barahanganye nabyinshi bibaca intege ariko bagakomeza. Kandi bakanaboneka igihe baherewe Ubuntu bwo kwongererwa ubumenyi. Kuba twarishyuye Salle bakayitwima kumunota wanyuma biriya kurinjye mbishyira mubibazo abaterambete bahura nabyo kandi bakabikemurira murugendo nyine. Bakirinda ko bibicira gahunda zabo kuko baba batumbereye byiza cyane kurusha icyo kibazo cyako kanya. Nguko uko bamwe batera imbere mubikorwa byabo hanyuma abandi bagasigara inyuma, bakadindizwa n’ibibazo cyangwa se n’imitego myinshi tugenda duhura nayo murugendo rw’iterambere. Ikindi mubyo dukora byose ntitukibeshye ko buri wese aba adushyigikiye 100%. Kuko hari ababa bifuza gukora ibyo dukora bikabananira, ubwo rero abo ntibadutera ingabo mubitugu nagato.Ahubwo baharanira kuduca intege muburyo bwinshi.
Bravooo and Congratulations
@Sekamana Archimède
. Wambajije niba nabyutse nibwo nkicura. Umutwe wari umereye nabi cyane tukirangiza amahugurwa. Ariko ubu ndumva nkangutse woroshye. Ngiye guhita nitunganya njye kukazi. Burya amahugurwa twayakoze ino dufite 3:30 ariko uziko natangiye kubaza gahunda y itangira twe tugifite 2:30am z ijoro. Bwankereyeho turi mumahugurwa kuko twayatangiye 3:30 duhamagarana bijya muburyo neza 3:46am kuko twabanje gutanga instructions , amabwiriza y uko abandi bavandimwe bari budusange kuro video call…ubundi urebye twagejeje muma saa kuminimwe za mugitondo hano iwacu hafi saa kumi n ebyiri urumva ko kuribwa umutwe , kuba nahise ndwara umutwe bitantangaza kuko napfubije ibitotsi byinshi, hakazaho na streess zo guhita dushakisha ako kanya umuti wo gufasha abavandimwe kuza kuri video call…ariko byose twabikoze neza cyane kandi nanezerewe cyane. Nafashe notes cyane. Baravuga ngo “Ushaka inka aryama nkazo.”
Niba dushaka kuba Successful dukora ibyo ababaye Successful bakoze cyangwa se bakora. Ngayp nguko. Murakoze. Murakarama. Imana ibahe umugisha. Mwongereho muti Imana ishimwe kuba yadufashije tugakora amahugurwa yacu dukoresheje Technology. Abenshi banavuze ko ari uburyo bwiza bwabashimishije ko twabukomeza. Ndanezetewe cyane. N’ ubwo umutwe undya . Ariko ndishimye. Murakoze.
Message from Our Trainer, Expert : Umutwe urakira mu nzira rya Yesu. Mwakoze mwese abitabiriye dutegereje feedback zanyu. @Mukamabano Claudine thank you too for the inspiration kuko burya Iyo ukora godly driven purpose you get more inspiration. Abandi barebereho ubitekereza birashoboka ko hari abumvaga ko bitari ngombwa ariko basanze burya kwiga ari uguhozaho.
Thanks a lot – Murakoze mwese abitabiriye aya mahugurwa . Imana ibahe umugisha
If you enjoyed this post, make sure you subscribe to my RSS feed!


text:
Gukora imbumbe y’imyambaro ibizwi nka ‘collection’ y’imyenda ni uburyo abahanzi b’imideri bakoresha mu rwego rwo kumenyekanisha ibihangano byabo biciye mu bitaramo by’imideri no mu rindi yamamaza. Twaganiriye n’abahanga imideri batubwira akamaro ko gukora Collection y’imyenda.
Ubusanzwe ‘Collection’ ikunze gukorwa n’abahanga imideri mu rwego rwo kumenyekanisha ibihangano byabo cyane. Hari abashobora gukora Collection igizwe n’imyenda icumi hakaba n’abandi bahitamo gukora Collection y’imyenda irenga ijana byose aba ari amahitamo y’umuhanzi w’imideri.
Usibye Gukora umubare runaka w’imyenda hari n’abahitamo kwita izina ‘Collection’ baba bakoze ariko hari n’abandi bayikora ntibayite izina.
Sunday Justin Nzitatira ni umuyobozi w’inzu y’imideri ya ‘Igitenge Fashion Style’ avuga ko we atajya yita ‘Collection ‘ ze amazina.
Yagize ati “Gukora ‘Collection’ bifasha umu-designer kumenyekanisha ibyo akora no kubikundisha abantu kandi byanamufasha kwereka abantu icyo ashoboye. Njye nkora collection nk’inzira yo kwidagadura kuko ari ibintu nkunda kandi biranshimisha.”
Patrick Muhire ni undi Muhanzi w’imideri waganiriye n’Umuseke, amaze gukora ‘Collections’ zitandukanye. Iyo yakoze bwa mbere yayise ‘bagirinkanda’ indi yayise ‘The Black days of Marie Antoinette’. Iyi yagarukaga cyane ku buzima bw’umwamikazi w’Ububiligi witwaga Marie Antoinette ngo wakundaga kurimba cyane. Hari indi yakoze nayo ayita ‘umuraza’ n’izindi.
Kuri we ngo gukora ‘Collection’ ni uburyo bwo gukurura abakiriya ndetse ngo byafasha umuhanzi w’imideri gushyira mu byiciro imideri yahanze.
Yagize ati “Kuri njye mbona gukora ‘collection’ bifasha umu-designer gukurura abakiriya kuko burya bose siko baba bahuje amahitamo no gukunda umwenda runaka.”
Kuba mu Rwanda abantu badakunze kumenya ‘collection’ z’abahanzi b’imideri ngo byaba biterwa n’uko uruganda rw’imideri mu Rwanda rukiri kwiyubaka.
Muhire hari icyo yabivuzeho. Ati “Hari uburyo bubiri nashingiraho nemeza impamvu ‘collections’ z’abahanzi b’imideri zidakunze kumenywa n’abantu. Icya mbere hari ukuba aba-designer ubwabo batamamaza ibihangano byabo cyane ngo abantu babimenye ariko ku rundi ruhande uruganda rw’imideri rurakiyubaka, birashoboka ko umubare w’abakunda gukurikira ibijyanye na Fashion mu Rwanda ukiri hasi bityo no kuba bamenya izina rya collection y’umu-designer bikagorana.”
Kugeza ubu ntawakwemeza umubare wa Collections zimaze gukorwa n’abahanzi b’imideri mu Rwanda kuko hari n’abazikora ntibazimenyekanisha, gusa ku rundi ruhande abahanzi b’imideri bitabira ibitaramo by’imideri bakunze kumurika collection y’imyenda.
Hari abayimurika bavuga ko ari Collection bakoze zo mu bihe byahise ariko hari n’abayikora mu rwego rwo kubwira abantu imideri bazibandaho muri uwo mwaka ndetse n’ibihe biba bigezweho.
Mu zindi Collections zimaze gukorwa n’abahanga imideri mu Rwanda harimo iyitwa ‘Zuba’ n’indi yiswe ‘Amashyo’ byombi byakozwe n’inzu y’imideri ya ‘Uzi Collections’. Hari iyiswe ‘Falling Skies’ yahanzwe na Mizero Cedric. Hari n’indi mbumbe y’imyambaro yakozwe na Moses Turahirwa ayita ‘Intsinzi’.
Robert KAYIHURA
UMUSEKE.RW


text:
Hari igihe uba ukeneye gukora lisite y’amadokima ari muri folder, nk’indirimbo, ibitabo, amavideo n’andi madosiye atandukanye, igihe ayo madosiye ari macye biba byoroshye kuyakorera lisite kuko ugenda wandika imwe imwe, ariko igihe ari menshi cyane agera mu gihumbi cyangwa anarenga byagutwara igihe kirekire cyane kugirango uzarangize gukora lisite y’ayo madokima yose. Wakoresha iyi nzira yoroshye cyane kugirango ubashe gukora lisite uko zaba zingana zose mu gihe gito cyane kitarengeje n’umunota!
- Jya aho folder irimo ibintu ushaka gukorera urutonde ibitse
- numara kubona aho iri uyikandeho na right-click kuri mouse ariko unafashe kw’ipesu/buto rya SHIFT ryo kuri KEYBOARD
- urahita ubona ahantu handitse “OPEN COMMAND WINDOW HERE” abe ariho uhitamo
- Maze command nifunguka wandikemo ibi: dir > print.txt
- uhite ujya muri ya folder irimo bya bintu ushaka gukorera lisite, urahita usangamo dokima yitwa print.txt irimo lisite y’ibintu byose biri muri iyo folder
- nushaka ko ikuzanira amazina gusa hatariho amatariki n’ibindi byose iba yazanye wandikemo ibi muri commande dir /b > print.txt
- ya lisite irahita iza ari amazina gusa hatariho amatariki n’amasaha n’ibindi byose udakeneye.


text:
Imideri ya ‘Patterns’ ni imideri igezweho muri iyi minsi ndetse iri kwambarwa cyane n’abakunda kurimba ibigezweho. Iyi myenda idozwe mu moko atandukanye yafasha uyambaye kuyijyanisha naho agiye.
Iyi mideri ya ‘Patterns’ ijya kugirana isano n’imyenda idozwe mu bitenge uretse ko yo iba idozwe mu bindi bitambaro nka ‘cotton’ bishushanyijeho, aribyo biyifasha kwitwa ‘Patterns’. Hari abahitamo gukoresha ibitambaro bishushanyijeho indabo abandi bakaba bahitamo ibifite amabara atandukanye kandi yose yenda kujyana.
Uko ibyo guhanga imideri byagiye bitera imbere niko n’abahimba ibitambaro bakomezaga gushyira hanze amako y’ibi bitambaro ashushanyijeho kugera n’ubwo uruganda rwa Vlisco rwo mu Buholandi rutangira gukora ibitenge nabyo biri mu bwoko bw’ibitambaro bya ‘Patterns’ mu 1846.
Urubuga rwa Wikipedia rugaragaza ko uwitwa William Jennings Demorest na Ellen Louise Demorest batangiye kudoda imyenda ishushanyijeho mu 1860. Aba bombi bari mu bamamaje cyane iyi mideri ya ‘Patterns’
Hari amako atandukanye ya ‘patterns’, amwe muri yo ni ayitwa Basketweave, Brocade, Checked, Chevron n’andi.
Iyi mideri ya Patterns ikunze kwambarwa cyane mu minsi y’imibyizi uretse ko hari n’iyo bambara bagiye mu kazi. Muri weekend wayambara ugiye mu birori bitandukanye birimo n’ubukwe.
Mu bindi bifasha iyi myenda kugira umwihariko ni ubwinshi bw’amabara yayo kuko ayifasha kuba yajyanishwa n’inkweto, isakoshi n’indi mirimbo ifite amabara menshi cyangwa yihariye.
Robert KAYIHURA
UMUSEKE.RW